title: 2011/708/: Απόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, της 16ης Ιουνίου 2011 , σχετικά με την υπογραφή, εξ ονόματος της Ένωσης, και την προσωρινή εφαρμογή της συμφωνίας αεροπορικών μεταφορών μεταξύ, ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους του Βασιλείου της Νορβηγίας, και σχετικά με την υπογραφή, εξ ονόματος της Ένωσης, και την προσωρινή εφαρμογή της συμπληρωματικής συμφωνίας μεταξύ, ως πρώτου μέρους της Ευρωπαϊκής Ένωσης και των κρατών μελών της, ως δεύτερου μέρους της Ισλανδίας και ως τρίτου μέρους του Βασιλείου της Νορβηγίας, για την εφαρμογή της συμφωνίας αεροπορικών μεταφορών μεταξύ, ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους του Βασιλείου της Νορβηγίας#Συμφωνία αεροπορικών μεταφορών#Συμπληρωματική συμφωνία μεταξύ, ως πρώτου μέρους της Ευρωπαϊκής Ένωσης και των κρατών μελών της, ως δεύτερου μέρους της Ισλανδίας, και ως τρίτου μέρους του Βασιλείου της Νορβηγίας για την εφαρμογή της συμφωνίας αεροπορικών μεταφορών μεταξύ ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους, του Βασιλείου της Νορβηγίας

text:
               29.10.2011

               EL

               Επίσημη Εφημερίδα της Ευρωπαϊκής Ένωσης

               L 283/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ ΚΑΙ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΤΗΣ ΕΥΡΩΠΑΪΚΉΣ ΈΝΩΣΗΣ, ΣΥΝΕΛΘΌΝΤΩΝ ΣΤΟ ΠΛΑΊΣΙΟ ΤΟΥ ΣΥΜΒΟΥΛΊΟΥ
   της 16ης Ιουνίου 2011
   σχετικά με την υπογραφή, εξ ονόματος της Ένωσης, και την προσωρινή εφαρμογή της συμφωνίας αεροπορικών μεταφορών μεταξύ, ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους του Βασιλείου της Νορβηγίας, και σχετικά με την υπογραφή, εξ ονόματος της Ένωσης, και την προσωρινή εφαρμογή της συμπληρωματικής συμφωνίας μεταξύ, ως πρώτου μέρους της Ευρωπαϊκής Ένωσης και των κρατών μελών της, ως δεύτερου μέρους της Ισλανδίας και ως τρίτου μέρους του Βασιλείου της Νορβηγίας, για την εφαρμογή της συμφωνίας αεροπορικών μεταφορών μεταξύ, ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους του Βασιλείου της Νορβηγίας
   (2011/708/ΕΕ)
   ΤΟ ΣΥΜΒΟΥΛΙΟ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5 και παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία αεροπορικών μεταφορών μεταξύ της Ευρωπαϊκής Κοινότητας και των κρατών μελών της αφενός, και των Ηνωμένων Πολιτειών της Αμερικής αφετέρου, (1) («η συμφωνία αεροπορικών μεταφορών»), η οποία υπογράφηκε από τις Ηνωμένες Πολιτείες της Αμερικής και τα κράτη μέλη της Ευρωπαϊκής Κοινότητας και την Ευρωπαϊκή Κοινότητα, στις 25 και 30 Απριλίου 2007, όπως τροποποιήθηκε από το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της, η οποία υπογράφηκε στις 25 και 30 Απριλίου 2007 (2), (εφεξής «το πρωτόκολλο»), το οποίο υπογράφηκε από τις Ηνωμένες Πολιτείες της Αμερικής, τα κράτη μέλη της Ευρωπαϊκής Ένωσης και την Ευρωπαϊκή Ένωση, στις 24 Ιουνίου 2010, προβλέπει ρητά την προσχώρηση τρίτων χωρών στη συμφωνία αεροπορικών μεταφορών.

               (2)

               Σύμφωνα με το άρθρο 18 παράγραφος 5 της συμφωνίας αεροπορικών μεταφορών, όπως τροποποιήθηκε από το πρωτόκολλο, η κοινή επιτροπή που έχει συσταθεί βάσει της εν λόγω συμφωνίας εκπόνησε πρόταση για την προσχώρηση της Ισλανδίας και του Βασιλείου της Νορβηγίας στη συμφωνία αεροπορικών μεταφορών, όπως τροποποιήθηκε από το πρωτόκολλο.

               (3)

               Στις 16 Νοεμβρίου 2010 η κοινή επιτροπή πρότεινε συμφωνία αεροπορικών μεταφορών μεταξύ, ως πρώτου μέρους, των Ηνωμένων Πολιτειών της Αμερικής, ως δεύτερου μέρους, της Ευρωπαϊκής Ένωσης και των κρατών μελών της, ως τρίτου μέρους, της Ισλανδίας και, ως τέταρτου μέρους, του Βασιλείου της Νορβηγίας (εφεξής «η συμφωνία προσχώρησης»).

               (4)

               Η Επιτροπή διαπραγματεύτηκε συμπληρωματική συμφωνία μεταξύ, ως πρώτου μέρους, της Ευρωπαϊκής Ένωσης και των κρατών μελών της, ως δεύτερου μέρους, της Ισλανδίας και, ως τρίτου μέρους, του Βασιλείου της Νορβηγίας, για την εφαρμογή της συμφωνίας αεροπορικών μεταφορών μεταξύ, ως πρώτου μέρους, των Ηνωμένων Πολιτειών της Αμερικής, ως δεύτερου μέρους, της Ευρωπαϊκής Ένωσης και των κρατών μελών της, ως τρίτου μέρους, της Ισλανδίας, και ως τέταρτου μέρους, του Βασιλείου της Νορβηγίας («η συμπληρωματική συμφωνία»).

               (5)

               Η συμφωνία προσχώρησης και η συμπληρωματική συμφωνία θα πρέπει να υπογραφούν και να εφαρμόζονται προσωρινά, ενώ εκκρεμεί η ολοκλήρωση των διαδικασιών σύναψής τους,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται, εξ ονόματος της Ένωσης, η υπογραφή της συμφωνίας αεροπορικών μεταφορών μεταξύ, ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους του Βασιλείου της Νορβηγίας, και της συμπληρωματικής συμφωνίας μεταξύ, ως πρώτου μέρους της Ευρωπαϊκής Ένωσης και των κρατών μελών της, ως δεύτερου μέρους της Ισλανδίας και ως τρίτου μέρους του Βασιλείου της Νορβηγίας, για την εφαρμογή της συμφωνίας αεροπορικών μεταφορών μεταξύ, ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους του Βασιλείου της Νορβηγίας, υπό την επιφύλαξη της σύναψης των εν λόγω συμφωνιών.
   Τα κείμενα της συμφωνίας προσχώρησης και της συμπληρωματικής συμφωνίας επισυνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία προσχώρησης και τη συμπληρωματική συμφωνία, εξ ονόματος της Ένωσης.
   Άρθρο 3
   Η συμφωνία προσχώρησης και η συμπληρωματική συμφωνία εφαρμόζονται προσωρινά, από την ημερομηνία υπογραφής (3) από την Ένωση και, στο μέτρο που επιτρέπεται από το εφαρμοστέο εθνικό δίκαιο, από τα κράτη μέλη της και τα οικεία μέρη, ενώ εκκρεμεί η ολοκλήρωση των διαδικασιών σύναψής τους.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 16 Ιουνίου 2011.

            Ο Πρόεδρος

         VÖLNER P.

      (1)  ΕΕ L 134 της 25.5.2007, σ. 4.

      (2)  ΕΕ L 223 της 25.8.2010, σ. 3.

      (3)  Η ημερομηνία υπογραφής της συμφωνίας προσχώρησης και της συμπληρωματικής συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης με φροντίδα της γενικής γραμματείας του Συμβουλίου.

      ΜΕΤΑΦΡΑΣΗ
      ΣΥΜΦΩΝΊΑ ΑΕΡΟΠΟΡΙΚΏΝ ΜΕΤΑΦΟΡΏΝ
      ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ (εφεξής οι «Ηνωμένες Πολιτείες»),
      ως πρώτο μέρος,
      ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
      Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
      Η ΤΣΕΧΙΚΗ ΔΗΜΟΚΡΑΤΙΑ,
      ΤΟ ΒΑΣΙΛΕΙΟ ΤΗΣ ΔΑΝΙΑΣ,
      Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
      Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
      Η ΙΡΛΑΝΔΙΑ,
      Η ΕΛΛΗΝΙΚΗ ΔΗΜΟΚΡΑΤΙΑ,
      ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
      Η ΓΑΛΛΙΚΗ ΔΗΜΟΚΡΑΤΙΑ,
      Η ΙΤΑΛΙΚΗ ΔΗΜΟΚΡΑΤΙΑ,
      Η ΚΥΠΡΙΑΚΗ ΔΗΜΟΚΡΑΤΙΑ,
      Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
      Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
      ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
      Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
      Η ΜΑΛΤΑ,
      ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
      Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
      Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
      Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
      Η ΡΟΥΜΑΝΙΑ,
      Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
      Η ΣΛΟΒΑΚΙΚΗ ΔΗΜΟΚΡΑΤΙΑ,
      Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
      ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
      ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
      μέρη της συνθήκης για την Ευρωπαϊκή Ένωση και της συνθήκης για τη λειτουργία της Ευρωπαϊκής Ένωσης και κράτη μέλη της Ευρωπαϊκής Ένωσης (εφεξής «τα κράτη μέλη»),
      και
      Η ΕΥΡΩΠΑΪΚΗ ΕΝΩΣΗ,
      ως δεύτερο μέρος,
      Η ΙΣΛΑΝΔΙΑ,
      ως τρίτο μέρος, και
      ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ (εφεξής «Νορβηγία»),
      ως τέταρτο μέρος,
      ΕΠΙΘΥΜΩΝΤΑΣ να προωθήσουν ένα διεθνές σύστημα αεροπορίας, το οποίο να βασίζεται στον ανταγωνισμό μεταξύ αεροπορικών εταιρειών μέσα στην αγορά με ελάχιστη κυβερνητική παρέμβαση και ρύθμιση,
      ΕΠΙΘΥΜΩΝΤΑΣ να διευκολύνουν την επέκταση των ευκαιριών διεθνών αερομεταφορών, καθώς και την ανάπτυξη των δικτύων αεροπορικών μεταφορών με σκοπό την ικανοποίηση των αναγκών των επιβατών και των επιχειρήσεων μεταφοράς εμπορευμάτων για κατάλληλες γραμμές αερομεταφορών,
      ΕΠΙΘΥΜΩΝΤΑΣ να καταστήσουν, για τις αεροπορικές εταιρείες, εφικτή την προσφορά ανταγωνιστικών τιμών και δρομολογίων στο επιβατικό κοινό και τις επιχειρήσεις μεταφοράς εμπορευμάτων μέσα σε ανοικτές αγορές,
      ΕΠΙΘΥΜΩΝΤΑΣ να αποκομίσουν οφέλη από μια συμφωνία ελευθέρωσης όλοι οι κλάδοι των αερομεταφορών, συμπεριλαμβανομένων των εργαζομένων των αεροπορικών εταιρειών,
      ΕΠΙΘΥΜΩΝΤΑΣ να εξασφαλισθεί στις διεθνείς αερομεταφορές ο ύψιστος βαθμός ασφάλειας πτήσεων και ασφάλειας από παράνομες ενέργειες και επαναλαμβάνοντας τη σοβαρή τους ανησυχία για ενέργειες ή απειλές κατά της ασφάλειας των αεροσκαφών, οι οποίες θέτουν σε κίνδυνο την ασφάλεια προσώπων ή περιουσιών, επηρεάζουν δυσμενώς την εκτέλεση των αερομεταφορών και υπονομεύουν την εμπιστοσύνη του κοινού στην ασφάλεια της πολιτικής αεροπορίας,
      ΕΠΙΣΗΜΑΙΝΟΝΤΑΣ τη σύμβαση Διεθνούς Πολιτικής Αεροπορίας, η οποία άνοιξε προς υπογραφή στο Σικάγο στις 7 Δεκεμβρίου 1944,
      ΑΝΑΓΝΩΡΙΖΟΝΤΑΣ ότι, με τις κρατικές επιδοτήσεις, μπορεί να επηρεάζεται δυσμενώς ο ανταγωνισμός μεταξύ αεροπορικών εταιρειών και να διακυβεύονται οι βασικοί στόχοι της παρούσας συμφωνίας,
      ΕΠΙΒΕΒΑΙΩΝΟΝΤΑΣ τη σπουδαιότητα της προστασίας του περιβάλλοντος στη χάραξη και την εφαρμογή μιας πολιτικής για τη διεθνή αεροπορία,
      ΕΠΙΣΗΜΑΙΝΟΝΤΑΣ ότι είναι σημαντική η προστασία των καταναλωτών, συμπεριλαμβανομένων των πτυχών προστασίας που εξασφαλίζει η σύμβαση για την ενοποίηση ορισμένων κανόνων στις διεθνείς αεροπορικές μεταφορές, η οποία έγινε στο Μόντρεαλ στις 28 Μαΐου 1999,
      ΑΠΟΣΚΟΠΩΝΤΑΣ να αναπτύξουν το πλαίσιο των υπαρχουσών συμφωνιών με στόχο το άνοιγμα της πρόσβασης στις αγορές και τη μεγιστοποίηση του οφέλους για τους καταναλωτές, τις αεροπορικές εταιρείες, τους εργαζόμενους και τις κοινωνίες εκατέρωθεν του Ατλαντικού,
      ΑΝΑΓΝΩΡΙΖΟΝΤΑΣ ότι είναι σκόπιμο να βελτιωθεί η πρόσβαση των αεροπορικών εταιρειών τους στις παγκόσμιες αγορές κεφαλαίου προκειμένου να ενισχυθεί ο ανταγωνισμός και να προαχθούν οι στόχοι της παρούσας συμφωνίας,
      ΑΠΟΒΛΕΠΟΝΤΑΣ στη δημιουργία προηγούμενου παγκόσμιας σημασίας για την προώθηση των οφελών από την ελευθέρωση του συγκεκριμένου καίριας σημασίας οικονομικού τομέα,
      ΑΝΑΓΝΩΡΙΖΟΝΤΑΣ ότι η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα συνεπεία της έναρξης ισχύος την 1η Δεκεμβρίου 2009 της συνθήκης της Λισαβόνας που τροποποιεί τη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας και ότι, από την ημερομηνία αυτή, όλα τα δικαιώματα και οι υποχρεώσεις της Ευρωπαϊκής Κοινότητας, καθώς και όλες οι αναφορές σε αυτήν, στη συμφωνία αεροπορικών μεταφορών που υπέγραψαν οι Ηνωμένες Πολιτείες της Αμερικής και η Ευρωπαϊκή Κοινότητα και τα κράτη μέλη της στις 25 και 30 Απριλίου 2007, εφαρμόζονται για την Ευρωπαϊκή Ένωση,
      ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      Άρθρο 1
      Ορισμός
      Ως «μέρος» νοούνται οι Ηνωμένες Πολιτείες, η Ευρωπαϊκή Ένωση και τα κράτη μέλη της, η Ισλανδία ή η Νορβηγία.
      Άρθρο 2
      Εφαρμογή της συμφωνίας αεροπορικών μεταφορών, όπως τροποποιήθηκε από το πρωτόκολλο και το παράρτημα της εν λόγω συμφωνίας
      Οι διατάξεις της συμφωνίας αεροπορικών μεταφορών που υπέγραψαν οι Ηνωμένες Πολιτείες της Αμερικής και η Ευρωπαϊκή Κοινότητα και τα κράτη μέλη της στις 25 και 30 Απριλίου 2007 (εφεξής «η συμφωνία αεροπορικών μεταφορών»), όπως τροποποιήθηκε από το τροποποιητικό πρωτόκολλο της συμφωνίας αεροπορικών μεταφορών που υπέγραψαν οι Ηνωμένες Πολιτείες της Αμερικής και η Ευρωπαϊκή Ένωση και τα κράτη μέλη της στις 24 Ιουνίου 2010 (εφεξής «το πρωτόκολλο»), που ενσωματώνονται με παραπομπή, εφαρμόζονται σε όλα τα μέρη της παρούσας συμφωνίας, με την επιφύλαξη του παραρτήματος της παρούσας συμφωνίας. Οι διατάξεις της συμφωνίας αεροπορικών μεταφορών, όπως τροποποιήθηκε από το πρωτόκολλο, εφαρμόζονται στην Ισλανδία και τη Νορβηγία ως να ήταν κράτη μέλη της Ευρωπαϊκής Ένωσης, ούτως ώστε η Ισλανδία και η Νορβηγία να έχουν όλα τα δικαιώματα και τις υποχρεώσεις που έχουν τα κράτη μέλη με βάση τη συμφωνία αυτή. Οι διατάξεις του παραρτήματος της παρούσας συμφωνίας αποτελούν αναπόσπαστο τμήμα αυτής.
      Άρθρο 3
      Καταγγελία ή παύση της προσωρινής εφαρμογής
      1.   Οι Ηνωμένες Πολιτείες ή η Ευρωπαϊκή Ένωση και τα κράτη μέλη της, δύνανται, ανά πάσα στιγμή, να κοινοποιήσουν γραπτώς διά της διπλωματικής οδού στα άλλα τρία μέρη την απόφασή τους να καταγγείλουν την παρούσα συμφωνία ή να τερματίσουν την προσωρινή εφαρμογή της παρούσας συμφωνίας δυνάμει του άρθρου 5.
      Αντίγραφο της κοινοποίησης αποστέλλεται ταυτόχρονα στη Διεθνή Οργάνωση Πολιτικής Αεροπορίας (ΔΟΠΑ). Η παρούσα συμφωνία καταγγέλλεται, ή η προσωρινή εφαρμογή της παρούσας συμφωνίας τερματίζεται, τα μεσάνυχτα, ώρα Γκρήνουιτς, της τελευταίας ημέρας της περιόδου κυκλοφορίας της Διεθνούς Ένωσης Αεροπορικών Μεταφορών (IATA) και ένα έτος μετά την ημερομηνία της γραπτής κοινοποίησης, εκτός εάν η κοινοποίηση αποσυρθεί με τη συμφωνία όλων των μερών πριν από το τέλος της περιόδου αυτής.
      2.   Η Ισλανδία ή η Νορβηγία δύναται, ανά πάσα στιγμή, να κοινοποιήσει γραπτώς διά της διπλωματικής οδού στα άλλα μέρη την απόφασή της να αποσυρθεί από την παρούσα συμφωνία ή να τερματίσει την προσωρινή εφαρμογή της παρούσας συμφωνίας δυνάμει του άρθρου 5. Αντίγραφο της κοινοποίησης αποστέλλεται ταυτόχρονα στη ΔΟΠΑ. Η εν λόγω απόσυρση ή παύση της προσωρινής εφαρμογής αρχίζει τα μεσάνυχτα, ώρα Γκρήνουιτς, της τελευταίας ημέρας της περιόδου κυκλοφορίας της Διεθνούς Ένωσης Αεροπορικών Μεταφορών (IATA) και ένα έτος μετά την ημερομηνία της γραπτής κοινοποίησης, εκτός εάν η κοινοποίηση αποσυρθεί με τη συμφωνία του μέρους που προέβη στη γραπτή κοινοποίηση, των Ηνωμένων Πολιτειών και της Ευρωπαϊκής Ένωσης και των κρατών μελών της πριν από το τέλος της περιόδου αυτής.
      3.   Οι Ηνωμένες Πολιτείες ή η Ευρωπαϊκή Ένωση και τα κράτη μέλη της, δύνανται, ανά πάσα στιγμή, να κοινοποιήσουν γραπτώς διά της διπλωματικής οδού στην Ισλανδία και τη Νορβηγία την απόφασή τους να καταγγείλουν την παρούσα συμφωνία ή να τερματίσουν την προσωρινή εφαρμογή της παρούσας συμφωνίας, σε ό,τι αφορά την Ισλανδία ή τη Νορβηγία. Αντίγραφα των κοινοποιήσεων αποστέλλονται ταυτόχρονα στα άλλα δύο μέρη της παρούσας συμφωνίας και στη ΔΟΠΑ. Η καταγγελία ή η παύση της προσωρινής εφαρμογής σε ό,τι αφορά την Ισλανδία ή τη Νορβηγία αρχίζει τα μεσάνυχτα, ώρα Γκρήνουιτς, της τελευταίας ημέρας της περιόδου κυκλοφορίας της Διεθνούς Ένωσης Αεροπορικών Μεταφορών (IATA) και ένα έτος μετά την ημερομηνία της γραπτής κοινοποίησης, εκτός εάν η κοινοποίηση αποσυρθεί με τη συμφωνία των Ηνωμένων Πολιτειών, της Ευρωπαϊκής Ένωσης και των κρατών μελών της και του μέρους που έλαβε την κοινοποίηση πριν από το τέλος της περιόδου αυτής.
      4.   Για τους σκοπούς των διπλωματικών διακοινώσεων που αναφέρονται στο παρόν άρθρο, οι διπλωματικές διακοινώσεις από ή προς την Ευρωπαϊκή Ένωση και τα κράτη μέλη της παραδίδονται από ή προς την Ευρωπαϊκή Ένωση, ανάλογα με την περίπτωση.
      5.   Παρά κάθε άλλη τυχόν διάταξη του παρόντος άρθρου, εάν καταγγελθεί η συμφωνία αεροπορικών μεταφορών, όπως τροποποιήθηκε από το πρωτόκολλο, καταγγέλλεται ταυτόχρονα και η παρούσα συμφωνία.
      Άρθρο 4
      Καταχώριση στη ΔΟΠΑ
      Η παρούσα συμφωνία και όλες οι τροποποιήσεις της καταχωρίζονται στη ΔΟΠΑ από τη Γενική Γραμματεία του Συμβουλίου της Ευρωπαϊκής Ένωσης.
      Άρθρο 5
      Προσωρινή εφαρμογή
      Ενόσω εκκρεμεί η έναρξη ισχύος της, τα μέρη συμφωνούν να εφαρμόζουν προσωρινά την παρούσα συμφωνία, στο μέτρο που επιτρέπεται από το εφαρμοστέο εσωτερικό δίκαιο, από την ημερομηνία υπογραφής της. Εάν η συμφωνία αεροπορικών μεταφορών, όπως τροποποιήθηκε από το πρωτόκολλο, καταγγελθεί σύμφωνα με το άρθρο 23, ή εάν παύσει η προσωρινή εφαρμογή της σύμφωνα με το άρθρο 25 της συμφωνίας αυτής, ή εάν παύσει η προσωρινή εφαρμογή του πρωτοκόλλου σύμφωνα με το άρθρο 9 του πρωτοκόλλου, παύει ταυτόχρονα και η προσωρινή εφαρμογή της παρούσας συμφωνίας.
      Άρθρο 6
      Έναρξη ισχύος
      Η παρούσα συμφωνία αρχίζει να ισχύει τη μεταγενέστερη εκ των ακόλουθων ημερομηνιών:

                  1)

                  την ημερομηνία έναρξης ισχύος της συμφωνίας αεροπορικών μεταφορών,

                  2)

                  την ημερομηνία έναρξης ισχύος του πρωτοκόλλου και

                  3)

                  ένα μήνα μετά την ημερομηνία της τελευταίας διακοίνωσης που διαβιβάσθηκε στο πλαίσιο των ανταλλαγών διπλωματικών διακοινώσεων μεταξύ των μερών, με την οποία βεβαιώνεται η ολοκλήρωση όλων των διαδικασιών που είναι αναγκαίες για την έναρξη ισχύος της παρούσας συμφωνίας.

            Για τους σκοπούς της εν λόγω ανταλλαγής διπλωματικών διακοινώσεων, οι διπλωματικές διακοινώσεις από ή προς την Ευρωπαϊκή Ένωση και τα κράτη μέλη της παραδίδονται από ή προς την Ευρωπαϊκή Ένωση, ανάλογα με την περίπτωση. Η ή οι διπλωματικές διακοινώσεις της Ευρωπαϊκής Ένωσης και των κρατών μελών της περιέχουν ανακοινώσεις από κάθε κράτος μέλος, με την οποία βεβαιώνεται η ολοκλήρωση των διαδικασιών που είναι αναγκαίες για την έναρξη ισχύος της παρούσας συμφωνίας.

         ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν την παρούσα συμφωνία.
         ΕΓΙΝΕ στο Λουξεμβούργο και στο Όσλο, εις τετραπλούν, την δέκατη έκτη και την εικοστή πρώτη Ιουνίου 2011 αντίστοιχα.

            For the United States of America

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland

         ΚΟΙΝΗ ΔΗΛΩΣΗ
         Οι αντιπρόσωποι των Ηνωμένων Πολιτειών της Αμερικής, της Ευρωπαϊκής Ένωσης και των κρατών μελών της, της Ισλανδίας και του Βασιλείου της Νορβηγίας βεβαίωσαν ότι το κείμενο της συμφωνίας αεροπορικών μεταφορών μεταξύ, ως πρώτου μέρους, των Ηνωμένων Πολιτειών της Αμερικής, ως δεύτερου μέρους, της Ευρωπαϊκής Ένωσης και των κρατών μελών της, ως τρίτου μέρους, της Ισλανδίας και, ως τέταρτου μέρους, του Βασιλείου της Νορβηγίας («η συμφωνία») είναι αυθεντικό και σε άλλες γλώσσες, όπως προέκυψε είτε από την ανταλλαγή επιστολών, προ της υπογραφής της συμφωνίας, είτε με απόφαση της κοινής επιτροπής, μετά την υπογραφή της συμφωνίας.
         Η παρούσα κοινή δήλωση αποτελεί αναπόσπαστο τμήμα της συμφωνίας.

         ΠΑΡΑΡΤΗΜΑ

            Ειδικές διατάξεις για την Ισλανδία και τη Νορβηγία

         Οι διατάξεις της συμφωνίας αεροπορικών μεταφορών, όπως τροποποιήθηκε από το πρωτόκολλο, εφαρμόζονται σε όλα τα μέρη της παρούσας συμφωνίας. Οι διατάξεις της συμφωνίας αεροπορικών μεταφορών, όπως τροποποιήθηκε από το πρωτόκολλο, εφαρμόζονται στην Ισλανδία και τη Νορβηγία ως να ήταν κράτη μέλη της Ευρωπαϊκής Ένωσης, ούτως ώστε η Ισλανδία και η Νορβηγία να έχουν όλα τα δικαιώματα και τις υποχρεώσεις που έχουν τα κράτη μέλη με βάση τη συμφωνία αυτή, με την επιφύλαξη των κατωτέρω:

                     1.

                     Η παράγραφος 9 του άρθρου 1 της συμφωνίας αεροπορικών μεταφορών, όπως τροποποιήθηκε από το πρωτόκολλο, έχει ως εξής:
                     «“επικράτεια” σημαίνει, για τις Ηνωμένες Πολιτείες, τα εδάφη (ηπειρωτικά και νησιωτικά), τα εσωτερικά και τα χωρικά ύδατα υπό την κυριαρχία ή τη δικαιοδοσία τους, και, για την Ευρωπαϊκή Ένωση και τα κράτη μέλη της, τα εδάφη (ηπειρωτικά και νησιωτικά), τα εσωτερικά ύδατα και τα χωρικά ύδατα, στα οποία ισχύει η συμφωνία για τον Ευρωπαϊκό Οικονομικό Χώρο και υπό τους προβλεπόμενους στην εν λόγω συμφωνία όρους και οποιοδήποτε διάδοχο θεσμικό μέσο αυτής, εξαιρουμένων των εδαφών και των εσωτερικών υδάτων υπό την κυριαρχία ή τη δικαιοδοσία του Πριγκιπάτου του Λιχτενστάιν· η εφαρμογή της παρούσας συμφωνίας στον αερολιμένα του Γιβραλτάρ νοείται με την επιφύλαξη των αντίστοιχων νομικών θέσεων του Βασιλείου της Ισπανίας και του Ηνωμένου Βασιλείου στα πλαίσια της διαφοράς τους ως προς την κυριαρχία επί του εδάφους επί του οποίου ευρίσκεται ο αερολιμένας, καθώς και της συνεχιζόμενης εξαίρεσης του αερολιμένα του Γιβραλτάρ από τα αεροπορικά μέτρα της Ευρωπαϊκής Ένωσης που υφίστανται μεταξύ κρατών μελών στις 18 Σεπτεμβρίου 2006, σύμφωνα με την υπουργική δήλωση για τον αερολιμένα του Γιβραλτάρ που συμφωνήθηκε στην Κόρδοβα στις 18 Σεπτεμβρίου 2006, και».

                     2.

                     Τα άρθρα 23 έως 26 της συμφωνίας αεροπορικών μεταφορών, όπως τροποποιήθηκε από το πρωτόκολλο, δεν εφαρμόζονται στην Ισλανδία και τη Νορβηγία.

                     3.

                     Τα άρθρα 9 έως 10 του πρωτοκόλλου δεν εφαρμόζονται στην Ισλανδία και τη Νορβηγία.

                     4.

                     Στο παράρτημα 1 τμήμα 1 της συμφωνίας αεροπορικών μεταφορών, όπως τροποποιήθηκε από το πρωτόκολλο, προστίθεται το ακόλουθο κείμενο:

                                 «κγ)

                                 Ισλανδία: συμφωνία αεροπορικών μεταφορών η οποία υπογράφηκε στην Ουάσιγκτον στις 14 Ιουνίου 1995, όπως τροποποιήθηκε την 1η Μαρτίου 2002 με ανταλλαγή διακοινώσεων, όπως τροποποιήθηκε στις 14 Αυγούστου 2006 και στις 9 Μαρτίου 2007 με ανταλλαγή διακοινώσεων.

                                 κδ)

                                 Βασίλειο της Νορβηγίας: η συμφωνία αεροπορικών μεταφορών η οποία ενεργοποιήθηκε με ανταλλαγή διακοινώσεων στην Ουάσιγκτον στις 6 Οκτωβρίου 1945, όπως τροποποιήθηκε στις 6 Αυγούστου 1954 με ανταλλαγή διακοινώσεων, όπως τροποποιήθηκε στις 16 Ιουνίου 1995 με ανταλλαγή διακοινώσεων.».

                     5.

                     Το κείμενο του παραρτήματος 1 τμήμα 2 της συμφωνίας αεροπορικών μεταφορών, όπως τροποποιήθηκε από το πρωτόκολλο, έχει ως εξής:
                     «Παρά το τμήμα 1 του παρόντος παραρτήματος, για τις περιοχές που δεν περιλαμβάνονται στον ορισμό της «επικράτειας» του άρθρου 1 της παρούσας συμφωνίας, οι συμφωνίες που αναφέρονται στα στοιχεία ε) (Δανία-Ηνωμένες Πολιτείες), ζ) (Γαλλία-Ηνωμένες Πολιτείες), κβ) (Ηνωμένο Βασίλειο-Ηνωμένες Πολιτείες) και κδ) (Νορβηγία-Ηνωμένες Πολιτείες) του εν λόγω τμήματος, εξακολουθούν να ισχύουν, σύμφωνα με τους όρους τους».

                     6.

                     Το κείμενο του παραρτήματος 1 τμήμα 3 της συμφωνίας αεροπορικών μεταφορών, όπως τροποποιήθηκε από το πρωτόκολλο, έχει ως εξής:
                     «Παρά το άρθρο 3 της παρούσας συμφωνίας, οι αεροπορικές εταιρείες των ΗΠΑ δεν έχουν το δικαίωμα να εκτελούν δρομολόγια αποκλειστικής μεταφοράς φορτίου, τα οποία δεν αποτελούν μέρος δρομολογίου που εξυπηρετεί τις Ηνωμένες Πολιτείες, από ή προς σημεία εντός των κρατών μελών, εξαιρουμένης της περίπτωσης από ή προς σημεία στην Τσεχική Δημοκρατία, τη Γαλλική Δημοκρατία, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου, τη Μάλτα, τη Δημοκρατία της Πολωνίας, την Πορτογαλική Δημοκρατία, τη Σλοβακική Δημοκρατία, την Ισλανδία και το Βασίλειο της Νορβηγίας.».

                     7.

                     Στο τέλος του άρθρου 3 του παραρτήματος 2 της συμφωνίας αεροπορικών μεταφορών, όπως τροποποιήθηκε από το πρωτόκολλο, προστίθεται η ακόλουθη φράση:
                     «Για την Ισλανδία και τη Νορβηγία, ο όρος περιλαμβάνει, μεταξύ άλλων, τα άρθρα 53, 54 και 55 της συμφωνίας για τον Ευρωπαϊκό Οικονομικό Χώρο και τους κανονισμούς της Ευρωπαϊκής Ένωσης για την εφαρμογή των άρθρων 101, 102 και 105 της συνθήκης για τη λειτουργία της Ευρωπαϊκής Ένωσης, όπως ενσωματώθηκαν στη συμφωνία για τον Ευρωπαϊκό Οικονομικό Χώρο, καθώς και στις τροποποιήσεις της».

                     8.

                     Το άρθρο 21 παράγραφος 4 της συμφωνίας αεροπορικών μεταφορών, όπως τροποποιήθηκε από το πρωτόκολλο, εφαρμόζεται στην Ισλανδία και τη Νορβηγία στο μέτρο που οι σχετικοί νόμοι και κανονισμοί της Ευρωπαϊκής Ένωσης έχουν ενσωματωθεί στη συμφωνία για τον Ευρωπαϊκό Οικονομικό Χώρο, σύμφωνα με τις τυχόν προβλεπόμενες προσαρμογές. Τα δικαιώματα που προβλέπονται στα εδάφια 4 α) και 4 β) του άρθρου 21 της συμφωνίας αεροπορικών μεταφορών, όπως τροποποιήθηκε από το πρωτόκολλο, παρέχονται μόνο στην Ισλανδία ή στη Νορβηγία εφόσον, αναφορικά με την εφαρμογή επιχειρησιακών περιορισμών θορύβου, η Ισλανδία ή η Νορβηγία αντιστοίχως, στο πλαίσιο των σχετικών νόμων και κανονισμών της Ευρωπαϊκής Ένωσης, όπως έχουν ενσωματωθεί στη συμφωνία για τον Ευρωπαϊκό Οικονομικό Χώρο, υπόκεινται σε επίβλεψη, η οποία μπορεί να συγκριθεί με τα προβλεπόμενα στην παράγραφο 4 του άρθρου 21 της συμφωνίας αεροπορικών μεταφορών, όπως τροποποιήθηκε από το πρωτόκολλο.

      ΣΥΜΠΛΗΡΩΜΑΤΙΚΉ ΣΥΜΦΩΝΊΑ
      μεταξύ, ως πρώτου μέρους της Ευρωπαϊκής Ένωσης και των κρατών μελών της, ως δεύτερου μέρους της Ισλανδίας, και ως τρίτου μέρους του Βασιλείου της Νορβηγίας για την εφαρμογή της συμφωνίας αεροπορικών μεταφορών μεταξύ ως πρώτου μέρους των Ηνωμένων Πολιτειών της Αμερικής, ως δεύτερου μέρους της Ευρωπαϊκής Ένωσης και των κρατών μελών της, ως τρίτου μέρους της Ισλανδίας και ως τέταρτου μέρους, του Βασιλείου της Νορβηγίας
      ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
      Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
      Η ΤΣΕΧΙΚΗ ΔΗΜΟΚΡΑΤΙΑ,
      ΤΟ ΒΑΣΙΛΕΙΟ ΤΗΣ ΔΑΝΙΑΣ,
      Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
      Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
      Η ΙΡΛΑΝΔΙΑ,
      Η ΕΛΛΗΝΙΚΗ ΔΗΜΟΚΡΑΤΙΑ,
      ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
      Η ΓΑΛΛΙΚΗ ΔΗΜΟΚΡΑΤΙΑ,
      Η ΙΤΑΛΙΚΗ ΔΗΜΟΚΡΑΤΙΑ,
      Η ΚΥΠΡΙΑΚΗ ΔΗΜΟΚΡΑΤΙΑ,
      Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
      Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
      ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
      Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
      Η ΜΑΛΤΑ,
      ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
      Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
      Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
      Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
      Η ΡΟΥΜΑΝΙΑ,
      Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
      Η ΣΛΟΒΑΚΙΚΗ ΔΗΜΟΚΡΑΤΙΑ,
      Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
      ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
      ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
      μέρη της συνθήκης για την Ευρωπαϊκή Ένωση και της συνθήκης για τη λειτουργία της Ευρωπαϊκής Ένωσης και κράτη μέλη της Ευρωπαϊκής Ένωσης (εφεξής τα «κράτη μέλη»),
      και
      Η ΕΥΡΩΠΑΪΚΗ ΕΝΩΣΗ,
      ως πρώτο μέρος,
      Η ΙΣΛΑΝΔΙΑ,
      ως δεύτερο μέρος,
      και
      ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ (εφεξής «Νορβηγία»),
      ως τρίτο μέρος,
      ΕΠΙΣΗΜΑΙΝΟΝΤΑΣ ότι η Ευρωπαϊκή Επιτροπή διαπραγματεύτηκε, εξ ονόματος της Ευρωπαϊκής Ένωσης και των κρατών μελών, συμφωνία αεροπορικών μεταφορών με τις Ηνωμένες Πολιτείες της Αμερικής, σύμφωνα με την απόφαση του Συμβουλίου που εξουσιοδοτεί την Επιτροπή να αρχίσει διαπραγματεύσεις,
      ΕΠΙΣΗΜΑΙΝΟΝΤΑΣ ότι η συμφωνία αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της (εφεξής «η συμφωνία αεροπορικών μεταφορών»), μονογραφήθηκε στις 2 Μαρτίου 2007, υπογράφηκε στις Βρυξέλλες στις 25 Απριλίου 2007 και στην Ουάσινγκτον D.C. στις 30 Απριλίου 2007 και εφαρμόζεται προσωρινά από τις 30 Μαρτίου 2008,
      ΕΠΙΣΗΜΑΙΝΟΝΤΑΣ ότι η συμφωνία αεροπορικών μεταφορών τροποποιήθηκε από το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Ένωσης και των κρατών μελών της (εφεξής «το πρωτόκολλο»), το οποίο μονογραφήθηκε στις 25 Μαρτίου 2010 και υπογράφηκε στο Λουξεμβούργο στις 24 Ιουνίου 2010,
      ΕΠΙΣΗΜΑΙΝΟΝΤΑΣ ότι η Ισλανδία και η Νορβηγία, καθώς έχουν καταστεί πλήρη μέλη της ενιαίας ευρωπαϊκής αεροπορικής αγοράς, διά της συμφωνίας για τον Ευρωπαϊκό Οικονομικό Χώρο, προσχώρησαν στη συμφωνία αεροπορικών μεταφορών, όπως τροποποιήθηκε από το πρωτόκολλο, με συμφωνία μεταξύ, ως πρώτου μέρους, των Ηνωμένων Πολιτειών της Αμερικής, ως δεύτερου μέρους, της Ευρωπαϊκής Ένωσης και των κρατών μελών της, ως τρίτου μέρους, της Ισλανδίας και, ως τέταρτου μέρους, του Βασιλείου της Νορβηγίας (εφεξής «η συμφωνία), στην οποία ενσωματώθηκε η συμφωνία αεροπορικών μεταφορών, όπως τροποποιήθηκε από το πρωτόκολλο.
      ΑΝΑΓΝΩΡΙΖΟΝΤΑΣ ότι είναι αναγκαίο να καθορισθούν διαδικαστικές ρυθμίσεις για τη λήψη απόφασης, εάν χρειαστεί, σχετικά με τον τρόπο λήψης μέτρων σύμφωνα με το άρθρο 21 παράγραφος 5 της συμφωνίας αεροπορικών μεταφορών, όπως τροποποιήθηκε από το πρωτόκολλο.
      ΑΝΑΓΝΩΡΙΖΟΝΤΑΣ ότι είναι επίσης αναγκαίο να καθορισθούν διαδικαστικές ρυθμίσεις για τη συμμετοχή της Ισλανδίας και της Νορβηγίας στην κοινή επιτροπή που έχει συσταθεί δυνάμει του άρθρου 18 της συμφωνίας αεροπορικών μεταφορών, όπως τροποποιήθηκε από το πρωτόκολλο, και στις διαδικασίες διαιτησίας που προβλέπονται στο άρθρο 19 της συμφωνίας αεροπορικών μεταφορών, όπως τροποποιήθηκε από το πρωτόκολλο. Οι εν λόγω διαδικαστικές ρυθμίσεις θα πρέπει να διασφαλίζουν την αναγκαία συνεργασία, ροή πληροφοριών και διαβουλεύσεις πριν από τις συνεδριάσεις της κοινής επιτροπής, καθώς και την εφαρμογή ορισμένων διατάξεων της συμφωνίας αεροπορικών μεταφορών, όπως τροποποιήθηκε από το πρωτόκολλο, συμπεριλαμβανομένων όσων αφορούν την ασφάλεια των αερομεταφορών από έκνομες ενέργειες, την ασφάλεια πτήσεων, τη χορήγηση και την ανάκληση δικαιωμάτων κυκλοφορίας και την κυβερνητική χρηματοδότηση,
      ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      Άρθρο 1
      Κοινοποίηση
      Σε περίπτωση που η Ευρωπαϊκή Ένωση και τα κράτη μέλη της αποφασίσουν να καταγγείλουν τη συμφωνία δυνάμει του άρθρου 3 της συμφωνίας ή να διακόψουν την προσωρινή εφαρμογή της, ή να αποσύρουν προς τον σκοπό αυτό διακοινώσεις, η Επιτροπή, πριν να ειδοποιήσει τις Ηνωμένες Πολιτείες της Αμερικής διά της διπλωματικής οδού, κοινοποιεί αμέσως την απόφασή της στην Ισλανδία και τη Νορβηγία. Η Νορβηγία ή/και η Ισλανδία ομοίως κοινοποιεί(-ουν) αμέσως στην Επιτροπή παρόμοια(-ες) απόφαση(-εις) της (τους).
      Άρθρο 2
      Αναστολή δικαιωμάτων κυκλοφορίας
      Απόφαση σχετική με την απαγόρευση σε αεροπορικές εταιρείες του άλλου μέρους να εκτελούν πτήσεις με επιπλέον συχνότητα δρομολογίων ή να εισέρχονται σε νέες αγορές δυνάμει της συμφωνίας αεροπορικών μεταφορών και σχετική κοινοποίηση στις Ηνωμένες Πολιτείες της Αμερικής ή απόφαση σχετική με συμφωνία κατάργησης τέτοιας απόφασης, που λαμβάνεται σύμφωνα με το άρθρο 21 παράγραφος 5 της συμφωνίας αεροπορικών μεταφορών, όπως τροποποιήθηκε από το πρωτόκολλο, θεσπίζεται, εξ ονόματος της Ευρωπαϊκής Ένωσης και των κρατών μελών, από το Συμβούλιο, με ομοφωνία, σύμφωνα με τις σχετικές διατάξεις της συνθήκης, και από την Ισλανδία και τη Νορβηγία. Ο πρόεδρος του Συμβουλίου, ενεργώντας εξ ονόματος της Ευρωπαϊκής Ένωσης και των κρατών μελών, της Ισλανδίας και της Νορβηγίας κοινοποιεί την εν λόγω απόφαση στις Ηνωμένες Πολιτείες της Αμερικής.
      Άρθρο 3
      Κοινή επιτροπή
      1.   Η Ευρωπαϊκή Ένωση, τα κράτη μέλη, η Ισλανδία και η Νορβηγία εκπροσωπούνται στην κοινή επιτροπή που έχει συσταθεί βάσει του άρθρου 18 της συμφωνίας αεροπορικών μεταφορών, όπως τροποποιήθηκε από το πρωτόκολλο, από αντιπροσώπους της Επιτροπής, των κρατών μελών, της Ισλανδίας και της Νορβηγίας.
      2.   Η θέση της Ευρωπαϊκής Ένωσης, των κρατών μελών, της Ισλανδίας και της Νορβηγίας στην κοινή επιτροπή παρουσιάζεται από την Επιτροπή, εξαιρουμένων των εντός της ΕΕ πεδίων που εμπίπτουν στην αποκλειστική αρμοδιότητα των κρατών μελών·· στην περίπτωση αυτή, η θέση αυτή παρουσιάζεται από την προεδρία του Συμβουλίου ή την Επιτροπή, την Ισλανδία και τη Νορβηγία, αναλόγως.
      3.   Η θέση που λαμβάνει η Ισλανδία και η Νορβηγία στην κοινή επιτροπή όσον αφορά θέματα που εμπίπτουν στο πεδίο εφαρμογής των άρθρων 14 ή 20 της συμφωνίας αεροπορικών μεταφορών, όπως τροποποιήθηκε από το πρωτόκολλο, ή θέματα για τα οποία δεν απαιτείται λήψη απόφασης που να παράγει έννομα αποτελέσματα, θεσπίζεται από την Επιτροπή με τη συμφωνία της Ισλανδίας και της Νορβηγίας.
      4.   Για άλλες αποφάσεις της κοινής επιτροπής που αφορούν θέματα τα οποία εμπίπτουν στο πεδίο εφαρμογής κανονισμών και οδηγιών που έχουν ενσωματωθεί στη συμφωνία για τον Ευρωπαϊκό Οικονομικό Χώρο, η θέση που λαμβάνει η Ισλανδία και η Νορβηγία θεσπίζεται από την Ισλανδία και τη Νορβηγία κατόπιν πρότασης της Επιτροπής.
      5.   Για άλλες αποφάσεις της κοινής επιτροπής που αφορούν θέματα τα οποία δεν εμπίπτουν στο πεδίο εφαρμογής κανονισμών και οδηγιών που έχουν ενσωματωθεί στη συμφωνία για τον Ευρωπαϊκό Οικονομικό Χώρο, η θέση που λαμβάνει η Ισλανδία και η Νορβηγία θεσπίζεται από την Ισλανδία και τη Νορβηγία με τη συμφωνία της Επιτροπής.
      6.   Η Επιτροπή λαμβάνει κατάλληλα μέτρα ώστε να διασφαλισθεί η πλήρης συμμετοχή της Ισλανδίας και της Νορβηγίας στον συντονισμό, τις διαβουλεύσεις ή τις συνεδριάσεις διαμόρφωσης αποφάσεων με τα κράτη μέλη και η πρόσβασή τους στις σχετικές πληροφορίες προετοιμασίας των επόμενων συνεδριάσεων της κοινής επιτροπής.
      Άρθρο 4
      Διαιτησία
      1.   Η Επιτροπή εκπροσωπεί την Ευρωπαϊκή Ένωση, τα κράτη μέλη, την Ισλανδία και τη Νορβηγία στις διαδικασίες διαιτησίας βάσει του άρθρου 19 της συμφωνίας αεροπορικών μεταφορών, όπως τροποποιήθηκε από το πρωτόκολλο.
      2.   Η Επιτροπή, εφόσον χρειασθεί, λαμβάνει μέτρα ώστε να διασφαλισθεί η συμμετοχή της Ισλανδίας και της Νορβηγίας στην προετοιμασία και τον συντονισμό των διαδικασιών διαιτησίας.
      3.   Εάν το Συμβούλιο αποφασίσει την αναστολή των οφελών σύμφωνα με το άρθρο 19 παράγραφος 7 της συμφωνίας αεροπορικών μεταφορών, όπως τροποποιήθηκε από το πρωτόκολλο, η απόφαση αυτή κοινοποιείται στην Ισλανδία και τη Νορβηγία. Η Ισλανδία ή/και η Νορβηγία ομοίως ενημερώνει/ουν την Επιτροπή για παρόμοια/ες απόφασή/εις της/τους.
      4.   Κάθε άλλη ενδεδειγμένη δράση που πρόκειται να αναληφθεί βάσει του άρθρου 19 της συμφωνίας αεροπορικών μεταφορών, όπως τροποποιήθηκε από το πρωτόκολλο, σε θέματα, τα οποία εντός της ΕΕ εμπίπτουν στην αρμοδιότητα της Ένωσης, αποφασίζεται από την Επιτροπή, με τη συνδρομή ειδικής επιτροπής απαρτιζόμενης από αντιπροσώπους των κρατών μελών που ορίζει το Συμβούλιο, της Ισλανδίας και της Νορβηγίας.
      Άρθρο 5
      Ανταλλαγή πληροφοριών
      1.   Η Ισλανδία και η Νορβηγία ενημερώνουν αμέσως την Επιτροπή για τυχόν απόφαση απόρριψης, ανάκλησης, αναστολής ή περιορισμού των αδειών αερομεταφορέα των Ηνωμένων Πολιτειών της Αμερικής που έλαβαν βάσει των άρθρων 4 ή 5 της συμφωνίας αεροπορικών μεταφορών, όπως τροποποιήθηκε από το πρωτόκολλο. Η Επιτροπή ενημερώνει επίσης αμέσως την Ισλανδία και τη Νορβηγία για τυχόν σχετική απόφαση την οποία λαμβάνουν τα κράτη μέλη.
      2.   Η Ισλανδία και η Νορβηγία ενημερώνουν αμέσως την Επιτροπή για τυχόν αιτήματα ή κοινοποιήσεις που υπέβαλαν ή έλαβαν βάσει του άρθρου 8 της συμφωνίας αεροπορικών μεταφορών, όπως τροποποιήθηκε από το πρωτόκολλο. Η Επιτροπή ενημερώνει επίσης αμέσως την Ισλανδία και τη Νορβηγία για τυχόν αιτήματα ή κοινοποιήσεις που υπέβαλαν ή έλαβαν τα κράτη μέλη.
      3.   Η Ισλανδία και η Νορβηγία ενημερώνουν αμέσως την Επιτροπή για τυχόν αιτήματα ή κοινοποιήσεις που υπέβαλαν ή έλαβαν βάσει του άρθρου 9 της συμφωνίας αεροπορικών μεταφορών, όπως τροποποιήθηκε από το πρωτόκολλο. Η Επιτροπή ενημερώνει επίσης αμέσως την Ισλανδία και τη Νορβηγία για τυχόν αιτήματα ή κοινοποιήσεις που υπέβαλαν ή έλαβαν τα κράτη μέλη.
      Άρθρο 6
      Κρατικές επιδοτήσεις και κρατική χρηματοδότηση
      1.   Σε περίπτωση που η Ισλανδία ή η Νορβηγία θεωρεί ότι επιδότηση ή χρηματοδότηση, η οποία σχεδιάζεται ή παρέχεται από κυβερνητικό φορέα στο έδαφος των Ηνωμένων Πολιτειών της Αμερικής, έχει τις δυσμενείς επιπτώσεις στον ανταγωνισμό που αναφέρονται στο άρθρο 14 παράγραφος 2 της συμφωνίας αεροπορικών μεταφορών, όπως τροποποιήθηκε από το πρωτόκολλο, επισημαίνει το θέμα στην Επιτροπή. Εάν κράτος μέλος επισημάνει παρόμοιο θέμα στην Επιτροπή, η Επιτροπή το επισημαίνει επίσης στην Ισλανδία και τη Νορβηγία.
      2.   Η Επιτροπή, η Ισλανδία και η Νορβηγία έρχονται σε επαφή με τον συγκεκριμένο φορέα ή ζητούν συνεδρίαση της κοινής επιτροπής που έχει συσταθεί βάσει του άρθρου 18 της συμφωνίας αεροπορικών μεταφορών, όπως τροποποιήθηκε από το πρωτόκολλο.
      3.   Η Επιτροπή, η Ισλανδία και η Νορβηγία αλληλοενημερώνονται αμέσως όταν οι Ηνωμένες Πολιτείες της Αμερικής έρχονται σε επαφή με αυτές βάσει του άρθρου 14 παράγραφος 3 της συμφωνίας αεροπορικών μεταφορών, όπως τροποποιήθηκε από το πρωτόκολλο.
      Άρθρο 7
      Καταγγελία ή παύση της προσωρινής εφαρμογής
      1.   Κάθε μέρος δύναται, ανά πάσα στιγμή, να κοινοποιήσει γραπτώς διά της διπλωματικής οδού στα άλλα μέρη την απόφασή του να καταγγείλει την παρούσα συμπληρωματική συμφωνία ή να τερματίσει την προσωρινή εφαρμογή της. Η παρούσα συμπληρωματική συμφωνία καταγγέλλεται ή παύει να εφαρμόζεται προσωρινά τα μεσάνυχτα, ώρα Γκρήνουιτς, έξι μήνες μετά την ημερομηνία της γραπτής κοινοποίησης καταγγελίας ή παύσης της προσωρινής εφαρμογής της, εκτός εάν η κοινοποίηση αποσυρθεί με τη συμφωνία των μερών πριν από τη λήξη της προθεσμίας αυτής.
      2.   Παρά κάθε άλλη τυχόν διάταξη του παρόντος άρθρου, εάν η συμφωνία καταγγελθεί ή τερματιστεί η προσωρινή εφαρμογή της, ταυτόχρονα καταγγέλλεται η παρούσα συμπληρωματική συμφωνία ή παύει η προσωρινή εφαρμογή της.
      Άρθρο 8
      Προσωρινή εφαρμογή
      Ενόσω εκκρεμεί η έναρξη ισχύος σύμφωνα με το άρθρο 9, τα μέρη συμφωνούν να εφαρμόζουν την παρούσα συμπληρωματική συμφωνία προσωρινά, στο μέτρο που το επιτρέπει το εφαρμοστέο εσωτερικό δίκαιο, από την ημερομηνία της τελευταίας υπογραφής της παρούσας συμπληρωματικής συμφωνίας ή από την ημερομηνία που καθορίζεται στο άρθρο 5 της συμφωνίας.
      Άρθρο 9
      Έναρξη ισχύος
      Η παρούσα συμπληρωματική συμφωνία αρχίζει να ισχύει είτε α) ένα μήνα μετά την ημερομηνία της τελευταίας διακοίνωσης που διαβιβάσθηκε στο πλαίσιο ανταλλαγής διπλωματικών διακοινώσεων μεταξύ των μερών, με την οποία βεβαιώνεται η ολοκλήρωση όλων των διαδικασιών που είναι αναγκαίες για την έναρξη ισχύος της παρούσας συμπληρωματικής συμφωνίας, ή β) από την ημερομηνία έναρξης ισχύος της συμφωνίας, όποια ημερομηνία είναι μεταγενέστερη.

         ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι υπέγραψαν την παρούσα συμπληρωματική συμφωνία.
         ΕΓΙΝΕ στο Λουξεμβούργο και στο Όσλο, εις τριπλούν, την 16η και την 21η Ιουνίου 2011 αντίστοιχα, στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισλανδική, ισπανική ιταλική, λετονική, λιθουανική, μαλτέζικη, νορβηγική, πολωνική, πορτογαλική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι αυθεντικά.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/592/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/258

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010
   (2012/592/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010, συνοδευόμενη από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (3), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0116/2012),

               1.

               χορηγεί απαλλαγή στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του Ιδρύματος για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, και το ψήφισμα που αποτελεί αναπόσπαστο τμήμα της, στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 150.

      (2)  ΕΕ L 248 της 16.9.2002, σ. 1.

      (3)  ΕΕ L 139 της 30.5.1975, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010, συνοδευόμενη από τις απαντήσεις του Ιδρύματος (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (3), και ιδίως το άρθρο 16,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0116/2012),

                  A.

                  λαμβάνοντας υπόψη ότι το Ελεγκτικό Συνέδριο δήλωσε ότι αποκόμισε εύλογη βεβαιότητα ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  B.

                  λαμβάνοντας υπόψη ότι, στις 10 Μαΐου 2011, το Κοινοβούλιο χορήγησε απαλλαγή στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του Ιδρύματος για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, μεταξύ άλλων,

                              —

                              καλεί το Ίδρυμα να παρέχει αποδεικτικά στοιχεία για τις αποφάσεις επιλογής προσωπικού που λαμβάνει (π.χ. αποδεικτικά στοιχεία για την ελάχιστη βαθμολογία που πρέπει να έχουν εξασφαλίσει οι υποψήφιοι στην αρχή της διεργασίας πρόσληψης) για να υπάρχουν εχέγγυα διαφάνειας των διαδικασιών προσλήψεων·

                              —

                              καλεί το Ίδρυμα να μεριμνά ώστε πιστώσεις να διατίθενται μόνον αφού έχουν εισπραχθεί τα αντίστοιχα έσοδα για ειδικό προορισμό·

                              —

                              σημειώνει ότι το Ελεγκτικό Συνέδριο ήταν υποχρεωμένο να διατυπώσει παρατηρήσεις σχετικά με τη δημοσιονομική και οικονομική κατάσταση του Ιδρύματος, η οποία χαρακτηριζόταν από σοβαρές ανεπάρκειες που καταδεικνύουν σημαντικές αδυναμίες στον τρόπο χρηματοοικονομικής οργάνωσής του·

                  Γ.

                  λαμβάνοντας υπόψη ότι ο προϋπολογισμός του Ιδρύματος για το οικονομικό έτος 2010 ανερχόταν σε 20 900 000 EUR, ήτοι παρουσίασε αύξηση κατά 3,4 % σε σχέση με το οικονομικό έτος 2009· λαμβάνοντας υπόψη ότι η αρχική συνεισφορά της Ένωσης στον προϋπολογισμό του Ιδρύματος για το 2010 ήταν 19 067 159 EUR σε σύγκριση με τα 19 450 000 EUR το 2009 (6), γεγονός που συνιστά μείωση κατά 0,97 %,

         Παρακολούθηση των παρατηρήσεων του Ελεγκτικού Συνεδρίου του 2009

                  1.

                  διαπιστώνει, με βάση την ετήσια έκθεση δραστηριοτήτων, ότι το Ίδρυμα ανέλαβε τις υποχρεώσεις και τις δράσεις που αναφέρονται κατωτέρω, συμμορφούμενο προς τις παρατηρήσεις του Ελεγκτικού Συνεδρίου του 2009·

                              —

                              το Ίδρυμα δεσμεύτηκε να δίδει μεγαλύτερη προσοχή στο γεγονός ότι στο μέλλον οι πιστώσεις θα διατίθενται μόνον αφού έχουν εισπραχθεί τα αντίστοιχα έσοδα για ειδικό προορισμό·

                              —

                              το Ίδρυμα δεσμεύτηκε να βελτιώσει σημαντικά τις προσπάθειές του για το κλείσιμο των λογαριασμών του 2010 μέσω πρόσθετων προγραμμάτων κατάρτισης και διάθεσης πρόσθετων πόρων· διασφαλίστηκε ότι θα τηρηθούν όλες οι προθεσμίες όσον αφορά τους λογαριασμούς για το 2010 και δεν εντοπίστηκαν σοβαρές αδυναμίες στους προσωρινούς λογαριασμούς του 2010·

                              —

                              το μητρώο εξαιρέσεων τέθηκε σε εφαρμογή την 1η Ιουλίου 2010·

                              —

                              όσον αφορά τις διαδικασίες πρόσληψης προσωπικού δεν βρέθηκαν στοιχεία που να δείχνουν ότι οι ελάχιστες βαθμολογίες που έπρεπε να έχουν εξασφαλίσει οι υποψήφιοι προκειμένου να καλούνται σε συνέντευξη ή να περιλαμβάνονται στον εφεδρικό πίνακα επιτυχόντων είχαν καθοριστεί πριν από την εξέταση των αιτήσεων· το Ίδρυμα έχει περιλάβει τώρα την απαιτούμενη ελάχιστη βαθμολογία στις εκθέσεις της επιτροπής επιλογής προσωπικού·

                              —

                              το Ίδρυμα έλαβε μέτρα για να ενισχυθούν περαιτέρω οι διαδικασίες αξιολόγησης και επανεξέτασης σε μια προσπάθεια να αποφευχθούν τα σφάλματα στη διαδικασία σύναψης συμβάσεων στο μέλλον·

                  2.

                  καλεί το Ελεγκτικό Συνέδριο να επιβεβαιώσει στην αρμόδια για την απαλλαγή αρχή ότι αυτές οι δράσεις και οι δεσμεύσεις αρκούν για να αντιμετωπισθούν οι αδυναμίες που εντόπισε το Ελεγκτικό Συνέδριο στο Ίδρυμα το 2009·

         Δημοσιονομική και χρηματοοικονομική διαχείριση

                  3.

                  υπενθυμίζει ότι η αρχική συνεισφορά της Ένωσης στον προϋπολογισμό του Ιδρύματος για το 2010 ανερχόταν σε 19 067 159 EUR· σημειώνει, ωστόσο, ότι 762 841 EUR προερχόμενα από ανάκτηση πλεονασμάτων προστέθηκαν στο ποσό αυτό, με αποτέλεσμα η συνολική συνεισφορά της Ένωσης για το 2010 να ανέρχεται σε 19 830 000 EUR·

                  4.

                  σημειώνει, με βάση τις εγγραφές στους ετήσιους λογαριασμούς, ότι το Ίδρυμα δημοσίευσε διορθωτικό προϋπολογισμό συνολικού ύψους 20 848 000 EUR περί το τέλος του έτους 2010· εκφράζει τη δυσαρέσκειά του για την απουσία πληροφοριών από πλευράς του Ιδρύματος σχετικά με τους λόγους που οδήγησαν στις αλλαγές αυτές· καλεί, ως εκ τούτου, το Ίδρυμα να μεριμνήσει για τη διόρθωση αυτής της κατάστασης και να ενημερώσει την αρμόδια για την απαλλαγή αρχή σχετικά με αυτό το θέμα·

                  5.

                  σημειώνει, με βάση την ετήσια έκθεση δραστηριοτήτων, ότι το Ίδρυμα επέτυχε ποσοστό εκτέλεσης 98 % όσον αφορά τις πιστώσεις ανάληψης υποχρεώσεων· σημειώνει συγκεκριμένα ότι, σύμφωνα με τους ετήσιους λογαριασμούς, το ποσοστό χρησιμοποίησης του Ιδρύματος όσον αφορά τις πιστώσεις του τίτλου Ι (Δαπάνες προσωπικού), του τίτλου ΙΙ (Δαπάνες διοικητικής λειτουργίας) και του τίτλου ΙΙΙ (Επιχειρησιακές δαπάνες) ήταν 99,8 %, 95,1 % και 96 % αντίστοιχα·

                  6.

                  διαπιστώνει, με βάση τους ετήσιους λογαριασμούς του Ιδρύματος, ότι το ποσοστό χρησιμοποίησης των πιστώσεων που μεταφέρθηκαν από το 2009 στο 2010 ανήλθε σε 96,1 % όσον αφορά τις πληρωμές έναντι 94,2 % το 2009·

         Ανθρώπινοι πόροι

                  7.

                  παρατηρεί, με βάση την ετήσια έκθεση δραστηριοτήτων του Ιδρύματος, ότι το ποσοστό των θέσεων που πληρώθηκαν (91 %) βελτιώθηκε το 2010 σε σύγκριση με το 2009 (78 %)·

         Επιδόσεις

                  8.

                  υπογραμμίζει ότι η κύρια δραστηριότητα του Ιδρύματος είναι να συμβάλλει στην καθιέρωση καλύτερων συνθηκών διαβίωσης και εργασίας με την ανάπτυξη και τη διάδοση σχετικών με αυτό το θέμα γνώσεων μέσω δικτύων και ερευνών· παρατηρεί ότι 68 % του προσωπικού του Ιδρύματος ασκεί αυτά τα επιχειρησιακά καθήκοντα, ενώ το υπόλοιπο προσωπικό ασκεί διοικητικά καθήκοντα· θεωρεί, ως εκ τούτου, ότι είναι ιδιαίτερα σημαντικό να αξιολογήσει η αρμόδια για την απαλλαγή αρχή την αποδοτικότητα και την αποτελεσματικότητα της διαδικασίας διαχείρισης των ερευνών στο Ίδρυμα·

                  9.

                  σημειώνει ιδιαιτέρως ότι, το 2010, το Ίδρυμα ανέλαβε τις ακόλουθες δραστηριότητες στο πλαίσιο του Δικτύου Ευρωπαϊκών Παρατηρητηρίων και τις ακόλουθες έρευνες:

                              —

                              στο πλαίσιο του Ευρωπαϊκού Παρατηρητηρίου των Εργασιακών Σχέσεων (EIRO): προστέθηκαν 357 ενημερώσεις στοιχείων· πέντε μελέτες αντιπροσωπευτικότητας· ετήσιες ενημερώσεις στοιχείων σχετικά με τις αμοιβές και τον χρόνο εργασίας και τη συνδικαλιστική δράση· ετήσια ανασκόπηση των εργασιακών σχέσεων· έξι συγκριτικές αναλυτικές εκθέσεις·

                              —

                              στο πλαίσιο του Ευρωπαϊκού Παρατηρητηρίου των Συνθηκών Εργασίας (EWCO): προστέθηκαν 107 ενημερώσεις στοιχείων· έξι συγκριτικές αναλυτικές εκθέσεις σχετικά με την επαγγελματική προώθηση των μεταναστών και τους αυτοαπασχολούμενους·

                              —

                              στο πλαίσιο του Ευρωπαϊκού Εποπτικού Οργάνου Αναδιαρθρώσεων (ERM): προστέθηκαν 1 258 πληροφοριακά δελτία· τέσσερις συγκριτικές αναλυτικές εκθέσεις·

                              —

                              στο πλαίσιο της δεύτερης ευρωπαϊκής έρευνας για την ποιότητα ζωής: έκθεση δευτερεύουσας ανάλυσης σχετικά με την οικογενειακή ζωή και την εργασία·

                              —

                              στο πλαίσιο της τρίτης ευρωπαϊκής έρευνας για την ποιότητα ζωής: προετοιμασία των επιτόπιων εργασιών·

                              —

                              στο πλαίσιο της πέμπτης ευρωπαϊκής έρευνας για τις συνθήκες εργασίας: επιτόπιες εργασίες με 44 000 συνεντεύξεις σε 34 χώρες· δημοσίευση των πρώτων ευρημάτων (σύνοψη)·

                              —

                              στο πλαίσιο της ευρωπαϊκής έρευνας για τις επιχειρήσεις: δημοσίευση της έκθεσης επισκόπησης, δευτερεύουσα ανάλυση σχετικά με τα χαρακτηριστικά ευελιξίας των εταιρειών και με την εργασία μερικής απασχόλησης·

                  10.

                  παροτρύνει το Ίδρυμα να καταχωρίζει όλες τις αποφάσεις του διοικητικού συμβουλίου σχετικά με τις έρευνες δεδομένου ότι η αποδοτικότητα και η αποτελεσματικότητα της ανακοίνωσης αυτών των αποφάσεων ενδέχεται να μειωθούν λόγω της έλλειψης κατάλληλων προτύπων τεκμηρίωσης των αποφάσεων που λαμβάνονται· αναγνωρίζει ιδιαιτέρως ότι το Ίδρυμα παρουσιάζει κενά σε αυτόν τον τομέα και ότι ο πρόεδρος του διοικητικού συμβουλίου δεν υπογράφει ούτε χρονολογεί όλες τις αποφάσεις που λαμβάνονται·

                  11.

                  σημειώνει επιπλέον ότι οι συμβουλευτικές επιτροπές του Ιδρύματος, οι οποίες επικουρούν το διοικητικό συμβούλιο ώστε το τελευταίο να μπορεί να συμβάλλει στις φάσεις προετοιμασίας και αξιολόγησης των ερευνών, δεν διαθέτουν εντολή καθηκόντων ούτε εσωτερικούς κανόνες για την οργάνωση των συνεδριάσεών τους· θεωρεί ότι αυτές οι ελλείψεις μπορούν να οδηγήσουν σε παρανοήσεις σχετικά με τον ρόλο και τις αρμοδιότητες των συμβουλευτικών επιτροπών, πράγμα το οποίο μπορεί να έχει αρνητικές επιπτώσεις στην προετοιμασία των ερευνών· για τον λόγο αυτό, καλεί το Ίδρυμα να αντιμετωπίσει την κατάσταση και να ενημερώσει την αρμόδια για την απαλλαγή αρχή σχετικά με τα μέτρα που έχουν ληφθεί για το θέμα αυτό·

                  12.

                  καλεί επίσης το Ίδρυμα να εφαρμόσει γραπτές διαδικασίες που περιγράφουν τις βασικές του δραστηριότητες· υπογραμμίζει ότι τούτο θα μπορούσε να βοηθήσει το Ίδρυμα να χρησιμοποιήσει αποτελεσματικά τους πόρους του και να εντοπίσει ενδεχόμενες αδυναμίες·

                  13.

                  σημειώνει, ωστόσο, τις προσπάθειες που καταβάλλει το Ίδρυμα για να ενισχύσει τα μέτρα ελέγχου με στόχο τη βελτίωση της ποιότητας των ερευνών· σημειώνει ιδιαιτέρως ότι το προσωπικό του Ιδρύματος επισκέπτεται ορισμένες χώρες όπου διεξάγονται οι έρευνες προκειμένου να αξιολογήσει τον τρόπο με τον οποίο οι ανάδοχοι διεξάγουν τις συνεντεύξεις και να εξετάσει το ερωτηματολόγιο που χρησιμοποιείται για τη διεξαγωγή των ερευνών πραγματοποιώντας γνωστικές συνεντεύξεις επί ενός περιορισμένου αριθμού στοιχείων που έχουν επιλεγεί δειγματοληπτικά σε ορισμένες χώρες·

         Εσωτερικός έλεγχος

                  14.

                  σημειώνει ότι, από τον Φεβρουάριο του 2010, ο αναπληρωτής διευθυντής του Ιδρύματος εκτελεί χρέη συντονιστή του εσωτερικού ελέγχου· σημειώνει ότι το ετήσιο πρόγραμμα εργασίας στον τομέα του εσωτερικού ελέγχου εξετάζεται σε τριμηνιαίες συνεδριάσεις της επιτροπής εσωτερικού ελέγχου με τον προϊστάμενο διοίκησης, τον προϊστάμενο της μονάδας ανθρωπίνων πόρων και τον προϊστάμενο του τμήματος επιχειρήσεων·

                  15.

                  διαπιστώνει, με βάση την ετήσια έκθεση δραστηριοτήτων του Ιδρύματος, ότι οι δραστηριότητες εσωτερικού ελέγχου το 2010 βασίσθηκαν στο στρατηγικό σχέδιο ελέγχου για την περίοδο 2009-2011, το οποίο βασίζεται στην αξιολόγηση του κινδύνου που πραγματοποιήθηκε το 2008· σημειώνει επίσης ότι τον Φεβρουάριο του 2011 πραγματοποιήθηκε νέα αξιολόγηση του κινδύνου, από την οποία προέκυψε ένα νέο στρατηγικό σχέδιο ελέγχου για την περίοδο 2011-2013 που επικεντρώνεται στα ακόλουθα θέματα:

                              —

                              Έλεγχος της διαχείρισης των ερευνών — δεύτερη φάση (2011),

                              —

                              Υποβολή εκθέσεων / Συστατικά στοιχεία της αξιοπιστίας (2012)·

                  16.

                  σημειώνει επιπλέον ότι τα θέματα που προβλέπονται για την περίοδο 2012/2013 είναι τα ακόλουθα:

                              —

                              Διαχείριση ανθρωπίνων πόρων: πρόσληψη, εκπαίδευση, σύστημα αξιολόγησης και προαγωγών,

                              —

                              Διαχείριση της ποιότητας των προϊόντων / Σχέσεις με τους πελάτες / Διαχείριση των σχέσεων με τα ενδιαφερόμενα μέρη,

                              —

                              Διαχείριση εγγράφων,

                              —

                              Διαχείριση συνεδριάσεων·

                  17.

                  σημειώνει ότι η Υπηρεσία Εσωτερικού Ελέγχου (IAS) σχεδίασε για το 2010 την πραγματοποίηση ελέγχου της διαχείρισης των ερευνών εκ μέρους του Ιδρύματος· εκφράζει την ανησυχία του για το γεγονός ότι, λόγω της περιορισμένης διαθεσιμότητας βασικών στελεχών του προσωπικού του Ιδρύματος κατά τη διάρκεια της διεξαγωγής του ελέγχου και λόγω της ελλιπούς τεκμηρίωσης της διαχείρισης των ερευνών, η IAS δεν μπόρεσε να συγκεντρώσει επαρκή στοιχεία ελέγχου όσον αφορά ορισμένες ενότητες του ελέγχου με βάση τον κίνδυνο· σημειώνει, ωστόσο, ότι στις αρχές του 2011 διεξήχθη συμπληρωματική φάση αυτού του ελέγχου και ότι τα αποτελέσματα θα παρουσιαστούν στην ετήσια έκθεση εσωτερικού ελέγχου για το 2011· καλεί το Ίδρυμα να διαβιβάσει εγκαίρως την εν λόγω έκθεση στην αρμόδια για την απαλλαγή αρχή·

                  18.

                  εκφράζει την ανησυχία του για το γεγονός ότι η εφαρμογή της σύστασης της IAS για την επικύρωση των λογιστικών συστημάτων έχει καθυστερήσει· σημειώνει ιδιαιτέρως ότι η εν λόγω σύσταση θεωρείται από την IAS ως «κρίσιμης σημασίας»· παροτρύνει, συνεπώς, το Ίδρυμα να λάβει άμεσα μέτρα για το θέμα αυτό και να ενημερώσει την αρμόδια για την απαλλαγή αρχή σχετικά με τα μέτρα που έχουν ληφθεί για την αντιμετώπιση αυτής της ανεπάρκειας·

                  19.

                  διαπιστώνει ότι πέντε «πολύ σημαντικές» συστάσεις της IAS ευρίσκονταν ακόμα σε εκκρεμότητα στο τέλος του 2010· επισημαίνει ότι οι εν λόγω συστάσεις έχουν ως αντικείμενο την ανάγκη:

                              —

                              να τεκμηριώνεται η διαδικασία διαχείρισης των ερευνών·

                              —

                              να διασφαλίζεται ότι οι πληροφορίες για τον σχεδιασμό των ερευνών χαρακτηρίζονται από ακρίβεια και καλή ποιότητα και εξυπηρετούν στην παρακολούθηση των σχεδιαζόμενων δραστηριοτήτων·

                              —

                              να ενημερώνεται το εγχειρίδιο των διαδικασιών σύναψης δημόσιων συμβάσεων και να ενισχυθεί η συμμόρφωση και η ορθή πρακτική·

                              —

                              να τεκμηριώνονται τα δημοσιονομικά κυκλώματα·

                              —

                              να καταρτισθεί μεθοδολογία για τους εκ των υστέρων ελέγχους·

                        σημειώνει, με βάση την ετήσια έκθεση δραστηριοτήτων του Ιδρύματος, ότι οι τρεις «πολύ σημαντικές» συστάσεις σχετικά με τη δημοσιονομική διαχείριση αναφέρονται ως εφαρμοσθείσες από το Ίδρυμα, ενώ στην ετήσια έκθεση εσωτερικού ελέγχου αναφέρεται ότι υπάρχουν καθυστερήσεις στην εφαρμογή τους σε σχέση με το αρχικό σχέδιο δράσης του Ιδρύματος· καλεί, επομένως, το Ίδρυμα και την IAS να ενημερώσουν την αρμόδια για την απαλλαγή αρχή σχετικά με τη σημερινή κατάσταση όσον αφορά την εφαρμογή των συγκεκριμένων συστάσεων·

                  20.

                  παροτρύνει το Ίδρυμα να πράξει τα δέοντα για την εφαρμογή των συστάσεων της IAS και να ενημερώσει την αρμόδια για την απαλλαγή αρχή σχετικά με τα μέτρα που ελήφθησαν για τον σκοπό αυτό·

                  21.

                  παρατηρεί, ωστόσο, με βάση την ετήσια έκθεση δραστηριοτήτων του Ιδρύματος ότι, σύμφωνα με τη σύσταση της IAS σχετικά με τη δημοσιονομική διαχείριση το 2009, η διαδικασία των εκ των υστέρων επαληθεύσεων αναθεωρήθηκε και επικαιροποιήθηκε με αξιολόγηση του κινδύνου για την αιτιολόγηση της επιλογής του μεγέθους του δείγματος·

                  22.

                  εφιστά την προσοχή στις συστάσεις που έχει διατυπώσει σε προηγούμενες εκθέσεις περί απαλλαγής, όπως παρατίθενται στο παράρτημα που επισυνάπτεται στο παρόν ψήφισμα·

                  23.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 150.

         (2)  ΕΕ L 248 της 16.9.2002, σ. 1.

         (3)  ΕΕ L 139 της 30.5.1975, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 250 της 27.9.2011, σ. 210.

         (6)  ΕΕ L 64 της 12.3.2010, σ. 505.

         (7)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).

      ΠΑΡΑΡΤΗΜΑ

         ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

                  Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας

                  2006

                  2007

                  2008

                  2009

                  Επιδόσεις

                  ά.α.

                  ά.α.

                  καλεί το Ίδρυμα να προβεί σε διαχρονική ανάλυση των δραστηριοτήτων αυτού του έτους και των προηγούμενων ετών, παρόμοια με την εκ των υστέρων ανάλυση που πραγματοποιήθηκε κατά τα προηγούμενα έτη

                              —

                              ενθαρρύνει το Ίδρυμα να αναπτύξει περαιτέρω το σύστημα παρακολούθησης της επίδοσης του Ιδρύματος για να εξασφαλίζει ότι τα αποτελέσματα από την παρακολούθηση της επίδοσής του ανατροφοδοτούν τη λήψη αποφάσεων και τον σχεδιασμό από τους ιθύνοντές του και ότι διενεργούνται περιοδικά έρευνες για να επιτυγχάνεται ανατροφοδότηση από το κοινό στο οποίο απευθύνεται η δραστηριότητα του Ιδρύματος

                              —

                              στηρίζει τη σύσταση των εξωτερικών αξιολογητών σύμφωνα με την οποία πρέπει να προσδιορισθεί ακριβέστερα το κοινό στο οποίο απευθύνεται η δραστηριότητα του Ιδρύματος σε εθνικό επίπεδο και πρέπει να δημιουργηθεί δίκτυο σημείων επαφής που θα βασίζεται σε εθνικές αρχές που εκπροσωπούνται στο διοικητικό του συμβούλιο

                  Επιχειρησιακές πιστώσεις που μεταφέρονται

                  Το ποσοστό εκτέλεσης για τις πιστώσεις ανάληψης υποχρεώσεων του 2006 ήταν πάνω από 97 %. Το ποσοστό των μεταφερόμενων πιστώσεων ήταν 43 % για επιχειρησιακές δραστηριότητες.Κατά συνέπεια, δεν τηρήθηκε αυστηρά η αρχή της ετήσιας διάρκειας του προϋπολογισμού.

                  ά.α.

                  Το Ίδρυμα πρέπει να λάβει μέτρα για να αποτραπούν ανεπάρκειες στον σχεδιασμό και προγραμματισμό, προκειμένου να τηρηθεί η αρχή της ετήσιας διάρκειας του προϋπολογισμού

                              —

                              καλεί το Ίδρυμα να μεριμνά ώστε πιστώσεις να διατίθενται μόνον αφού έχουν εισπραχθεί τα αντίστοιχα έσοδα για ειδικό προορισμό

                              —

                              σημειώνει ότι το Ελεγκτικό Συνέδριο ήταν υποχρεωμένο να διατυπώσει παρατηρήσεις σχετικά με τη δημοσιονομική και οικονομική κατάσταση του Ιδρύματος, η οποία χαρακτηριζόταν από σοβαρές ανεπάρκειες που καταδεικνύουν σημαντικές αδυναμίες στον τρόπο χρηματοοικονομικής οργάνωσής του

                  Μεταφορές πιστώσεων χωρίς δικαιολογητικά έγγραφα

                  ά.α.

                  ά.α.

                  Οι μεταφορές πιστώσεων δεν ήταν επαρκώς αιτιολογημένες

                  ά.α.

                  Διαδικασίες σύναψης συμβάσεων

                  ά.α.

                  Ανωμαλίες που αφορούν τη διαδικασία χρηματοοικονομικής αξιολόγησης και τα κριτήρια επιλογής οι οποίες δεν επιτρέπουν την ορθή αξιολόγηση της χρηματοικονομικής ικανότητας των υποψηφίων

                  καλεί το Ίδρυμα να λάβει μέτρα για να βελτιώσει την παρακολούθηση των συμβάσεων που συνάπτει και τον προγραμματισμό των διαδικασιών που εφαρμόζει για τη σύναψη συμβάσεων,

                  καλεί το Ίδρυμα να λάβει μέτρα για να βελτιώσει τη διαδικασία αξιολόγησης και αναθεώρησης προκειμένου να αποφευχθεί στο μέλλον η επανάληψη σφαλμάτων στη διαδικασία σύναψης συμβάσεων που εφαρμόζει

                  Ανθρώπινοι πόροι

                  Οι διαδικασίες προσλήψεων δεν είναι απολύτως διαφανείς ούτε εξασφαλίζουν την αποφυγή διακρίσεων

                  Οι διαδικασίες προσλήψεων δεν είναι απολύτως διαφανείς ούτε εξασφαλίζουν την αποφυγή διακρίσεων

                              —

                              καλεί το Ίδρυμα να λάβει μέτρα για να αντιμετωπίζει έγκαιρα τις αποχωρήσεις βασικών στελεχών και να καταγράφει τον αριθμό προσωπικού στην έκθεση δραστηριοτήτων σύμφωνα με κριτήρια διαφάνειας

                              —

                              έχουν σημειωθεί βελτιώσεις στις διαδικασίες προσλήψεων που εφαρμόζει το Ίδρυμα

                  καλεί το Ίδρυμα να παρέχει αποδεικτικά στοιχεία για τις αποφάσεις επιλογής προσωπικού που λαμβάνει προκειμένου να διασφαλιστεί η διαφάνεια των διαδικασιών προσλήψεων· παροτρύνει το Ίδρυμα να αντιμετωπίσει τάχιστα την κατάσταση και να γνωστοποιήσει στην αρμόδια για την απαλλαγή αρχή την πρόοδο που σημειώθηκε·

                  Εσωτερικός έλεγχος

                  ζητεί τη βελτίωση της δημοσιονομικής διαχείρισης: δύο συμβάσεις δεν καταλογίστηκαν στον προϋπολογισμό του αντίστοιχου οικονομικού έτους

                              —

                              ζητεί τη βελτίωση της δημοσιονομικής διαχείρισης: ο ανακτήσιμος ΦΠΑ για το οικονομικό έτος 2007, ύψους 376 611 EUR, δεν απαιτήθηκε μέχρι το τέλος του έτους

                              —

                              καλεί το Ίδρυμα να λάβει μέτρα για να βελτιώσει τις δημοσιονομικές του καταστάσεις

                              —

                              καλεί το Ίδρυμα να λάβει μέτρα για να εφαρμόσει τις 28 από τις 54 συστάσεις της Υπηρεσίας Εσωτερικού Ελέγχου, συγκεκριμένα να εισαγάγει πρότυπα εσωτερικού ελέγχου· να παρακολουθήσει την εφαρμογή άλλων προτύπων εσωτερικού ελέγχου· να εισαγάγει αποτελεσματικό σύστημα σχεδιασμού και παρακολούθησης

                              —

                              εφαρμόστηκαν 2 από τις 8 συστάσεις της IAS

                              —

                              παροτρύνει το Ίδρυμα να εφαρμόσει τις συστάσεις που διατυπώνονται στην έκθεση της IAS σχετικά με τη δημοσιονομική διαχείριση και να ενημερώσει την αρμόδια για την απαλλαγή αρχή σχετικά με την πρόοδο που σημειώνεται στο θέμα αυτό


title: 2012/574/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/192

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010
   (2012/574/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους τελικούς λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3) για την ίδρυση ενός Ευρωπαϊκού Οργανισμού Χημικών Προϊόντων, και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0126/2012),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων για την εκτέλεση του προϋπολογισμού του Οργανισμού για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος αυτής, στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 33.

      (2)  ΕΕ L 248 της 16.9.2002, σ. 1.

      (3)  ΕΕ L 396 της 30.12.2006, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους ετήσιους τελικούς λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010, συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2) και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3) για την ίδρυση ενός Ευρωπαϊκού Οργανισμού Χημικών Προϊόντων, και ιδίως το άρθρο 97,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0126/2012),

                  Α.

                  λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού Χημικών Προϊόντων («ο Οργανισμός») για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές·

                  B.

                  λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων όσον αφορά την εκτέλεση του προϋπολογισμού του Οργανισμού για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής:

                              —

                              κάλεσε τον Οργανισμό να ενημερώνει την αρμόδια για την απαλλαγή αρχή σχετικά με τα μέτρα που λαμβάνονται για τη βελτίωση του συστήματος ελέγχου και αφορούν τα χρηματοοικονομικά κυκλώματα, τις ροές εργασίας, τους ελέγχους, τα σχέδια δράσης και τις αξιολογήσεις κινδύνου·

                              —

                              παρότρυνε τον Οργανισμό να διασφαλίσει ότι:

                                          —

                                          υφίστανται όλα τα προαπαιτούμενα για τις αποφάσεις χρηματοδότησης,

                                          —

                                          διατίθενται όλες οι αναγκαίες πληροφορίες σε κάθε επίπεδο εντός της οργανωτικής δομής, επαρκώς αποσαφηνισμένες,

                                          —

                                          στο ετήσιο πρόγραμμα εργασιών (AWP) απαριθμούνται όλοι οι πόροι που διατίθενται μέσω του προϋπολογισμού,

                                          —

                                          οι διατυπώσεις και οι κατάλογοι ελέγχου των δημοσιονομικών διαδικασιών έχουν οριστικοποιηθεί και ενημερωθεί,

                                          —

                                          κάλεσε τον Οργανισμό να αναπτύξει περαιτέρω τον προγραμματισμό και την παρακολούθηση όσον αφορά τη σύναψη συμβάσεων και την εκτέλεση του προϋπολογισμού του ώστε να μειώσει το ποσοστό των μεταφορών πιστώσεων·

                  Γ.

                  λαμβάνοντας υπόψη ότι ο γενικός προϋπολογισμός του Οργανισμού για το οικονομικό έτος 2010 ανερχόταν σε 75 500 000 EUR σε σύγκριση με 70 400 000 EUR το 2009, στοιχείο που αντιπροσωπεύει αύξηση της τάξης του 7,24 %·

                  Δ.

                  λαμβάνοντας υπόψη ότι ο Οργανισμός έλαβε προσωρινή συνεισφορά ύψους 36 000 000 EUR από την Ένωση και την ΕΖΕΣ·

         Δημοσιονομική και χρηματοοικονομική διαχείριση

                  1.

                  σημειώνει ότι το Ελεγκτικό Συνέδριο ανέφερε ότι ο προϋπολογισμός 2010 του Οργανισμού ανήλθε σε 75 000 000 EUR ενώ ο Οργανισμός ανέφερε προϋπολογισμό 75 500 000 EUR για το οικονομικό έτος 2010·

                  2.

                  λαμβάνει γνώση του γεγονότος, σύμφωνα με πληροφορίες του Οργανισμού, ότι ο Οργανισμός χρηματοδοτείται από τέλη που καταβάλλει η βιομηχανία για τις καταχωρίσεις χημικών ουσιών και από δυνητική συνεισφορά της Ένωσης·

                  3.

                  υπενθυμίζει ότι η αρχική συνεισφορά της Ένωσης στον Οργανισμό για το 2010 ανερχόταν σε 25 305 000 EUR· σημειώνει, ωστόσο, ότι 8 700 000 EUR προερχόμενα από ανάκτηση πλεονασμάτων προστέθηκαν στο ποσό αυτό, με αποτέλεσμα η συνολική συνεισφορά της Ένωσης για το 2010 (6) να ανέρχεται σε 34 005 000 EUR· αναγνωρίζει επιπλέον ότι, επειδή τα έσοδα από τέλη πιστώνονται στον Οργανισμό μόνον προς το τέλος του έτους, η συνεισφορά της Ένωσης κρίθηκε αναγκαία για να καταστεί δυνατή η πληρωμή των τρεχόντων εξόδων έως τον Οκτώβριο του 2010·

                  4.

                  σημειώνει ότι ο οργανισμός αναφέρεται σε προσωρινή συνεισφορά της Ένωσης ύψους 36 000 000 EUR για το 2010 μολονότι το ποσό περιλαμβάνει τη συνεισφορά της ΕΖΕΣ·

                  5.

                  διαπιστώνει, με βάση την έκθεσή του σχετικά με τη δημοσιονομική και χρηματοοικονομική διαχείριση (RBFM), ότι ο Οργανισμός δεσμεύθηκε να επιστρέψει ολόκληρο το ποσό της προσωρινής συνεισφοράς της Ένωσης στην Επιτροπή μόλις λάβει το αντίστοιχο χρεωστικό σημείωμα· λαμβάνει γνώση του γεγονότος, σύμφωνα με πληροφορίες του Οργανισμού, ότι η επιστροφή της προσωρινής εισφοράς έγινε τον Μάρτιο 2011 και ότι οι τόκοι καταβλήθηκαν στην Επιτροπή·

                  6.

                  διαπιστώνει βάσει της RBFM ότι ο αρχικός προϋπολογισμός του Οργανισμού για το 2010 ανερχόταν σε 86 481 700 EUR· σημειώνει ωστόσο ότι κατά τη διάρκεια του έτους το διοικητικό συμβούλιο ενέκρινε δύο διορθωτικούς προϋπολογισμούς με τους οποίους μειώθηκαν οι δαπάνες του προϋπολογισμού κατά 11 000 000 EUR (12,75 %) συνολικά·

                  7.

                  σημειώνει σύμφωνα με την RBFM ότι ο εγκριθείς προϋπολογισμός για τον τίτλο I το 2010, 47 214 285 EUR, μειώθηκε κατά 8 %, δηλαδή κατά 3 787 650,18 EUR· αναγνωρίζει βάσει των παρατηρήσεων του Οργανισμού ότι ο κύριος λόγος για τη μείωση ήταν ο βραδύτερος ρυθμός προσλήψεων σε σύγκριση με τα αρχικά σχέδια· επισημαίνει ότι το συνολικό ποσοστό εκτέλεσης για τον τίτλο I ανήλθε σε 97,2 %·

                  8.

                  παρατηρεί επίσης σύμφωνα με την RBFM ότι οι δαπάνες στον τίτλο II αντιπροσώπευαν 92,4 % του τροποποιηθέντος προϋπολογισμού (10 739 727,92 EUR σε σχέση με 11 624 281,05 EUR), πράγμα που είναι το αποτέλεσμα της ακύρωσης αρκετών συμβουλευτικών έργων ΤΠ τα οποία θα εκτελεσθούν βάσει μελλοντικής σύμβασης ανάθεσης σε εξωτερικούς συνεργάτες το 2011·

                  9.

                  διαπιστώνει βάσει της ετήσιας έκθεσης δραστηριοτήτων (AAR) του Οργανισμού ότι ο Οργανισμός κατάφερε να λάβει πληρωμές από τέλη περίπου 23 000 EUR, πράγμα που κατέληξε σε συνολικό ποσό 349 700 000 EUR·

                  10.

                  σημειώνει σύμφωνα με το Ελεγκτικό Συνέδριο ότι το 2010 ο Οργανισμός κατέστη πλήρως αυτοχρηματοδοτούμενος αλλά ότι κρίνεται σκόπιμο να αναθεωρηθεί ο δημοσιονομικός κανονισμός του, προκειμένου να περιλάβει μηχανισμό συγκράτησης του πλεονάσματος ιδίων εσόδων προς χρηματοδότηση μελλοντικών δραστηριοτήτων του·

                  11.

                  λαμβάνει υπό σημείωση την απάντηση του Οργανισμού σύμφωνα με την οποία ο Οργανισμός θα περιλάβει πρόταση για μηχανισμό διαχείρισης του πλεονάσματος των εσόδων στην προσεχή αναθεώρηση του δημοσιονομικού κανονισμού του· αντιλαμβάνεται από την ετήσια έκθεση δραστηριοτήτων του Οργανισμού ότι συνήφθη συμφωνία με εξωτερικό, αναγνωρισμένο θεματοφύλακα και μια δεύτερη συμφωνία βρίσκεται στο στάδιο της προετοιμασίας για να εξασφαλισθεί η ασφαλής φύλαξη και διαφοροποίηση του κινδύνου των συσσωρευμένων ταμειακών αποθεμάτων που θα πρέπει να είναι η κύρια πηγή χρηματοδότησης για τον Οργανισμό μέχρι να τεθεί σε εφαρμογή το δημοσιονομικό πλαίσιο 2014-2020· λαμβάνει γνώση του γεγονότος, σύμφωνα με πληροφορίες του Οργανισμού, ότι έχουν κατατεθεί ταμειακά αποθεματικά για τη διαχείριση περιουσιακών στοιχείων στην Ευρωπαϊκή Τράπεζα Επενδύσεων και στην Κεντρική Τράπεζα της Φινλανδίας·

         Μεταφορές πιστώσεων μεταξύ ετών

                  12.

                  διαπιστώνει με βάση την RBFM του Οργανισμού ότι οι μεταφορές πιστώσεων αναλήψεων υποχρεώσεων και πληρωμών μεταξύ ετών, ύψους 12 254 740,59 EUR, έχουν κυρίως σχέση με δαπάνες ΤΠ για τη στήριξη επιχειρήσεων (5 747 560,42 EUR) και με τα έξοδα γενικής διοίκησης (1 555 943,82 EUR)·

                  13.

                  διαπιστώνει επίσης από την RBFM ότι το συνολικό ποσό των 2 533 156,09 EUR ακυρώθηκε από τις πιστώσεις αναλήψεων υποχρεώσεων και τις πιστώσεις πληρωμών που μεταφέρθηκαν από τον προϋπολογισμό του 2009· σημειώνει ιδιαίτερα ότι αυτό αφορά κυρίως τον τίτλο ΙΙ·

                  14.

                  εκφράζει τη λύπη του για το γεγονός ότι το Ελεγκτικό Συνέδριο δεν αναφέρει τις μεταφερθείσες και ακυρωθείσες πιστώσεις του Οργανισμού στην έκθεσή του σχετικά με τους ετήσιους λογαριασμούς του Οργανισμού για το οικονομικό έτος 2010·

                  15.

                  επιδοκιμάζει τις προσπάθειες του Οργανισμού για τη βελτίωση του σχεδιασμού και της παρακολούθησης των πόρων και την εισαγωγή κατευθυντήριων γραμμών για την προώθηση της αρχής της ετήσιας διάρκειας του προϋπολογισμού· αναγνωρίζει ιδιαίτερα σύμφωνα με τον Οργανισμό ότι ο Οργανισμός κατάφερε να μειώσει το ποσοστό μεταφορών από 29,7 % το 2009 σε 16,3 % το 2010·

                  16.

                  υπογραμμίζει επίσης ότι, επειδή ο Οργανισμός εργάζεται με μη διαχωριζόμενες πιστώσεις σε όλους τους τίτλους του, δεν είναι ρεαλιστικό να αναμένει κανείς ότι για όλες τις ενέργειες που εγγράφονται στον προϋπολογισμό για ένα ημερολογιακό έτος θα ήταν δυνατόν και να αναληφθούν υποχρεώσεις και να διενεργηθούν πληρωμές εντός του ίδιου οικονομικού έτους, ειδικά για επιχειρησιακές δαπάνες που συνδέονται με κάποιο έργο (π.χ. ανάπτυξη συστημάτων ΤΠ)·

         Διαδικασία σύναψης συμβάσεων

                  17.

                  σημειώνει επίσης, σύμφωνα με την ετήσια έκθεση δραστηριοτήτων του Οργανισμού, ότι το 2010 πραγματοποιήθηκαν 350 συνάψεις συμβάσεων, περιλαμβανομένων των πολυετών συμβάσεων πλαίσιο για τις ΤΠ, την ασφάλεια, τις υπηρεσίες παροχής συμβουλών για την ποιότητα και τη διαχείριση, για διάφορα θέματα σχετικά με την επικοινωνία και την εκμάθηση γλωσσών·

                  18.

                  αναγνωρίζει ιδίως ότι μεγάλος όγκος συμβάσεων προμηθειών πραγματοποιήθηκε βάσει των υφιστάμενων συμβάσεων-πλαίσιο στον τομέα των συμβουλευτικών υπηρεσιών ΤΠ, καθώς και για επιστημονικά, τεχνικά, περιβαλλοντικά και κοινωνικοοικονομικά ζητήματα σχετικά με το REACΗ·

         Διαχείριση ανθρώπινων πόρων

                  19.

                  σημειώνει ότι, σύμφωνα με την ετήσια έκθεση δραστηριοτήτων του Οργανισμού, το 2010 ο Οργανισμός προσέλαβε περισσότερα από 120 άτομα· αναγνωρίζει ιδιαίτερα ότι μεγάλη έμφαση δόθηκε στην πρόσληψη εξειδικευμένου προσωπικού για την ενίσχυση του επιστημονικού δυναμικού του Οργανισμού· σημειώνει επίσης ότι η πρόσληψη μεσαίων και ανώτερων διοικητικών στελεχών είχε επίσης προτεραιότητα, προκειμένου να εξασφαλισθεί η εφαρμογή της νέας οργανωτικής δομής από τον Ιανουάριο του 2011·

                  20.

                  καλεί τον Οργανισμό να προγραμματίζει καλύτερα τις δραστηριότητες και τα έργα του σε σχέση με τους ανθρώπινους πόρους στο στάδιο της κατάρτισης του ετήσιου προγράμματος εργασίας του· παρατηρεί ιδιαίτερα, σύμφωνα με την ετήσια έκθεση δραστηριοτήτων του Οργανισμού, ότι, λόγω του υψηλού αριθμού προθεσμιών καταχώρισης και του αντικτύπου στις υπηρεσίες ανθρώπινων πόρων, οι δραστηριότητες κατάρτισης δεν είχαν προτεραιότητα και πολλά έργα σε σχέση με τους ανθρώπινους πόρους αναβλήθηκαν ή έτυχαν μικρότερης προσοχής από εκείνη που είχε προβλεφθεί αρχικά·

         Σύγκρουση συμφερόντων

                  21.

                  διαπιστώνοντας ότι ο Οργανισμός συμμετέχει στη λήψη ιδιαίτερα σημαντικών αποφάσεων για τους καταναλωτές και λαμβάνοντας υπόψη το γεγονός ότι, λόγω της σπουδαιότητάς του για τη βιομηχανία, είναι εκτεθειμένος, αναμένει να λάβει και να συζητήσει τα πορίσματα και τις συστάσεις της ειδικής έκθεσης σχετικά με τις περιπτώσεις σύγκρουσης συμφερόντων που πρόκειται να δημοσιεύσει το Ελεγκτικό Συνέδριο πριν από τα τέλη του Ιουνίου 2012·

                  22.

                  εκτιμά ότι, μετά την αρχική φάση συγκρότησης και την έμφαση στις διαδικασίες που τη διέκρινε, ο Οργανισμός οφείλει να διασφαλίσει εκείνη την κατανομή του προϋπολογισμού και του προσωπικού του που θα του επιτρέψουν να εκπληρώσει πλήρως τα ουσιαστικά του καθήκοντα, ιδίως όσον αφορά την αξιολόγηση, τους περιορισμούς και την αδειοδότηση·

         Εσωτερικός έλεγχος

                  23.

                  θεωρεί ότι ο Οργανισμός βελτίωσε τις διοικητικές μεθόδους του (περιλαμβανομένων των δημοσιονομικών κυκλωμάτων) και την επιχειρησιακή ροή της εργασίας με την ανάπτυξη ενός Ολοκληρωμένου Συστήματος Διαχείρισης Ποιότητας (ISO9001)· εκφράζει την ικανοποίησή του εξάλλου για το γεγονός ότι ο Οργανισμός έχει ενσωματώσει την αξιολόγηση κινδύνων στην ιεράρχηση των προτεραιοτήτων του για τους ελέγχους και το ετήσιο πρόγραμμα εργασίας του, και, ενδεχομένως, ως βάση για τη λήψη αποφάσεων· θεωρεί ότι πρόκειται για μια βέλτιστη πρακτική που είναι σκόπιμο να υιοθετήσουν κι άλλοι οργανισμοί·

                  24.

                  αναγνωρίζει σύμφωνα με τον Οργανισμό ότι η Υπηρεσία Εσωτερικού Ελέγχου ανέλαβε συμβουλευτική δέσμευση σχετικά με «ετοιμότητα για καταχώριση» η οποία εκδόθηκε και διαβιβάσθηκε στον εκτελεστικό διευθυντή του Οργανισμού στις 14 Απριλίου 2010· υπογραμμίζει ότι αυτός ο έλεγχος έχει ως στόχο την αξιολόγηση της ετοιμότητας του Οργανισμού να αντιμετωπίσει τις μελλοντικές προθεσμίες καταχώρισης·

                  25.

                  επιδοκιμάζει επ’ αυτού την ίδρυση από τον Οργανισμό χωριστής μονάδας καταχώρισης και υποβολής καθώς και ομάδας εργασίας έκτακτης ανάγκης· καλεί παρ’ όλα αυτά τον Οργανισμό να βελτιώσει τη συνέπεια κατά τη διαχείριση των φακέλων· σημειώνει ότι αυτό αποτελεί προϋπόθεση για τις δραστηριότητες καταχώρισης και ότι ο Οργανισμός θα πρέπει να εντείνει τις προσπάθειές του στον τομέα αυτό με τη δημιουργία πρότυπης διεργασίας για την επικαιροποίηση των κανόνων καταχώρισης, και διαύλου πληροφοριών και τεκμηρίωσης των αποφάσεων που λαμβάνονται για την επικαιροποίηση των κανόνων·

                  26.

                  καλεί επίσης τον Οργανισμό να προετοιμάσει το προσωπικό της μονάδας καταχώρισης για την αύξηση του φόρτου εργασίας σε σχέση με τα σημερινά επίπεδα, μέσω της κατάρτισής τους (και ειδικότερα των μεσαίων διοικητικών στελεχών της μονάδας) και με τη δημιουργία εφεδρικών ομάδων για το προσωπικό κομβικών θέσεων· υπογραμμίζει ότι το έργο της μονάδας καταχώρισης θα πρέπει να επικεντρωθεί στις βασικές δραστηριότητες για τις οποίες απαιτούνται ειδικές γνώσεις σχετικά με την καταχώριση·

                  27.

                  καλεί τον Οργανισμό να τηρεί μια αυστηρή μεθοδολογία εκ των άνω προς τα κάτω / εκ των κάτω προς τα άνω για την υποβολή στοιχείων και σαφείς κατευθυντήριες αρχές, προκειμένου να προσδιορίσει τους σχετικούς δείκτες και τα εργαλεία που θα χρησιμοποιούνται·

                  28.

                  αναγνωρίζει σύμφωνα με τον Οργανισμό ότι ο μηχανισμός εσωτερικού ελέγχου διενήργησε δύο εσωτερικούς ελέγχους αξιοπιστίας το 2010: έναν σχετικά με «διεργασία δημιουργίας εφεδρικού προσωπικού» και έναν άλλον σχετικά με «διεργασία τιμολόγησης αμοιβών»·

         Επιδόσεις

                  29.

                  σημειώνει ότι περί τα τέλη του 2010 εγκρίθηκαν δύο σημαντικές προθεσμίες για το REACH και για τον κανονισμό για την ταξινόμηση, επισήμανση και συσκευασία· χαιρετίζει, κατά συνέπεια, το γεγονός ότι ο Οργανισμός κατάφερε με επιτυχία να χειριστεί την παραλαβή και επεξεργασία 25 000 φακέλων καταχώρισης για 4 300 χημικές ουσίες που είτε χρησιμοποιούνται γενικώς στην Ευρώπη είτε είναι από τις πλέον επικίνδυνες και άνω των τριών εκατομμυρίων κοινοποιήσεων για άνω των 100 000 ουσιών που είναι ταξινομημένες και πρέπει να επισημανθούν για να προστατεύεται ο χρήστης·

                  30.

                  εκφράζει την ικανοποίησή του για τις πρωτοβουλίες που ανέλαβε ο Οργανισμός προκειμένου να δώσει μεγαλύτερη έμφαση στις ανάγκες του πελάτη και να εδραιώσει τις διαδικασίες καταγραφής αντιδράσεων· εκφράζει ιδιαιτέρως την ευαρέσκειά του διότι ο Οργανισμός έδωσε ιδιαίτερη προσοχή σε επικοινωνιακές δραστηριότητες όπως οι ημερίδες των ενδιαφερόμενων φορέων, οι εκδόσεις και το γραφείο πληροφόρησης και συνδρομής·

                  31.

                  δηλώνει ικανοποιημένο με την επιτυχή λειτουργία του Οργανισμού όσον αφορά την εφαρμογή της νομοθεσίας της Ένωσης για τα χημικά προϊόντα·

                  32.

                  παρακολουθεί τις εξελίξεις όσον αφορά τις συμβάσεις για τα συστήματα πληροφορικής ως αποτέλεσμα του υψηλού κόστους αυτών και λόγω των καθυστερήσεων που σημειώθηκαν κατά την περίοδο της συγκρότησης·

         Ρόλος συντονιστή του δικτύου των Οργανισμών

                  33.

                  συγχαίρει τον Οργανισμό για το αποτελεσματικό του έργο ως συντονιστή του δικτύου οργανισμών κατά τη διάρκεια της διαδικασίας απαλλαγής για το 2010·

                  34.

                  εφιστά την προσοχή στις συστάσεις που έχει διατυπώσει σε προηγούμενες εκθέσεις απαλλαγής, όπως παρατίθενται στο παράρτημα που επισυνάπτεται στο παρόν ψήφισμα·

                  35.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 33.

         (2)  ΕΕ L 248 της 16.9.2002, σ. 1.

         (3)  ΕΕ L 396 της 30.12.2006, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 250 της 27.9.2011, σ. 150.

         (6)  ΕΕ L 64 της 12.3.2010, σ. 447.

         (7)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).

      ΠΑΡΑΡΤΗΜΑ

         ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

                  Ευρωπαϊκός Οργανισμός Χημικών Προϊόντων

                  2008

                  2009

                  Επιδόσεις

                  Ο οργανισμός θα μπορούσε να επωφεληθεί από την ανάπτυξη διαδικασιών για την καταγραφή αντιδράσεων και την ισχυρότερη επικέντρωση στον πελάτη

                  ζητεί από το Ελεγκτικό Συνέδριο να διενεργήσει ελέγχους επιδόσεων για τον Οργανισμό

                  Οικονομική και δημοσιονομική διαχείριση

                              —

                              καλεί τον Οργανισμό να πάρει μέτρα για τη βελτίωση του σχεδιασμού και της παρακολούθησης των πόρων και των πιστώσεων (41 % των πιστώσεων αναλήψεων υποχρεώσεων για επιχειρησιακές δραστηριότητες μεταφέρθηκαν και 37,5 % ακυρώθηκαν)

                              —

                              καλεί την Επιτροπή να διερευνήσει τις δυνατότητες για πλήρη εφαρμογή της αρχής της διαχείρισης με βάση τις ανάγκες (ταμειακά διαθέσιμα 2008: 18 747 210,75 EUR)

                  καλεί τον Οργανισμό να αναπτύξει περαιτέρω τον προγραμματισμό και την παρακολούθηση όσον αφορά τη σύναψη συμβάσεων και την εκτέλεση του προϋπολογισμού του ώστε να μειώσει το ποσοστό των μεταφορών πιστώσεων· σημειώνει άλλωστε ότι το Ελεγκτικό Συνέδριο κατέγραψε μεταφορές πιστώσεων ύψους 20 000 000 EUR (29 % των πιστώσεων) στο δημοσιονομικό έτος 2010, εκ των οποίων το 88 % περίπου αντιστοιχεί σε δραστηριότητες που δεν υλοποιήθηκαν ακόμα (ή, σε ορισμένες περιπτώσεις, σε αγαθά που δεν παραλήφθηκαν) στο τέλος του έτους· παρατηρεί επίσης ότι 5 % των πιστώσεων (3 000 000 EUR) ακυρώθηκαν

                  Ανθρώπινοι πόροι

                              —

                              υπενθυμίζει στον Οργανισμό να μεριμνήσει για τη διαδικασία προσλήψεων

                              —

                              θέματα διαφάνειας: σε 14 διαδικασίες πρόσληψης δεν υπήρξαν εχέγγυα για την ανεξαρτησία των μελών της εξεταστικής επιτροπής λόγω του γεγονότος ότι ο ίδιος ο διευθυντής προήδρευε της επιτροπής

                              —

                              συγχαίρει τον Οργανισμό για την απόφαση που έλαβε να μην επιτρέπει πλέον στον διευθυντή να παίρνει μέρος στις εργασίες των επιτροπών επιλογής

                              —

                              ζητεί από τον Οργανισμό να καθιερώσει πλήρως καθορισμένες διαδικασίες παράδοσης καθηκόντων

                  έχει μεγάλη σημασία για τον Οργανισμό να εξακολουθεί να παρακολουθεί την εφαρμογή του δημοσιονομικού προγράμματος και του προγράμματος προσλήψεών του

                  Εσωτερικός έλεγχος

                  Ο έλεγχος των τριών διαδικασιών έδειξε αδυναμίες στην τεκμηρίωση που συνοψίζει το έργο των εξεταστικών επιτροπών (απουσία αιτιολόγησης)

                              —

                              καλεί συνεπώς τον εκτελεστικό διευθυντή του Οργανισμού να ενημερώσει την αρμόδια για την απαλλαγή αρχή σχετικά με το περιεχόμενο του εν λόγω σχεδίου ελέγχου

                              —

                              καλεί τον Οργανισμό να ενημερώνει την αρμόδια για την απαλλαγή αρχή σχετικά με τα μέτρα που λαμβάνονται για τη βελτίωση του συστήματος ελέγχου και αφορούν τα χρηματοοικονομικά κυκλώματα, τις ροές εργασίας, τους ελέγχους, τα σχέδια δράσης και τις αξιολογήσεις κινδύνου

                              —

                              παροτρύνει τον Οργανισμό να διασφαλίσει ότι:

                                          —

                                          υφίστανται όλα τα προαπαιτούμενα για τις αποφάσεις χρηματοδότησης,

                                          —

                                          διατίθενται όλες οι αναγκαίες πληροφορίες σε κάθε επίπεδο εντός της οργανωτικής δομής, επαρκώς αποσαφηνισμένες,

                                          —

                                          στο πρόγραμμα εργασιών απαριθμούνται όλοι οι πόροι που διατίθενται μέσω του προϋπολογισμού,

                                          —

                                          οι διατυπώσεις και οι κατάλογοι ελέγχου των δημοσιονομικών διαδικασιών έχουν οριστικοποιηθεί και ενημερωθεί